43
Ted
Respect, respect, signur Lucas. Igl ei reussiu a Vus da compromittar nus.
Mo sch’ei vegn schon citau cheu crusch e traviers, lu stuessen nus bein è
mirar inaga pli detagliadamein, tgei che quei super-historiograf ha da gir a
nus en capetel 3, vers 23: “Jesus vegn tenius per in fegl da Giusep”  I N
fegl da Giusep, and that’s it!

Giusep
Quei dat ei buc..

Ake
In scandal!

Giusep
Lucas, tgei vess quei dad esser? Inaga miu fegl, inaga siu fegl?

Lucas
Jeu stun mal, signur Lennari. Jeu hai mo remarcau quei per cumprovar ch’il
pign Jesus seigi silmeins in vegnentsuenter direct da signur Dil Tschiel.
(DIEUS protesta) In mument, jeu declarel! Vus, signur Lennari, essas in
fegl dad Elis, lez er’in fegl da Matthat, lez er’in fegl da Levis e Levis er’in
fegl da Melchis e Melchis er’in fegl da Jan e Jan er’in fegl da...

Derschader
(malpazient, dat cul marti) Fagei schi bien e sigli alla fin!

Lucas
(permalaus) Bien, jeu seglel! (El marmugna ils nums ch’el ha schau ora, lu
pli dad ault) Fegl da Kenan, fegl dad Enoch, fegl da Seth, fegl dad Adam,
fegl da Diu.

Dieus
(segl’en pei, indignaus) Tgei? Lennari ei miu fegl?

AKE, GIUSEP, TED e DIEUS protestan dad ault.

Gion
(semeina naven dalla preit, zappetscha pliras gadas cul pei, vilaus) Avunda!
Tochen dacheu hai jeu cuschiu, mes signurs, e tedlau Vossas tschontschas
tuppas! Mo uss tonschi. Avunda!

Ted
Mister Gion...

Gion
Sir!

Ted
Sir Gion.

Gion
Giebein! È jeu sun in evangelist en uffeci, mister, è jeu sun ina “persona
grata” el reginavel da tschiel. A tut quels ch’ei savess interessar: Negin sa
danunder che Jesus ei vegnius!

Lucas
Nunsenn!

Gion
(Marmugna, semeina smanatschont) Nunsenn? Capetel 3, vers 13 en miu
Evangeli ei nunsenn?

Lucas
Excess d’ina fantasia perversa, Vus giuven sigliot. Cartis atgnamein
ch’enzatgi vegni a leger Vies miserabel evangeli?

Gion
Lucas, bu entschevi!

Derschader
(petga cul marti) Mes signurs... mes signurs...

Gion
Perstgisei, Vossa honur, mo tgei ha quei ginecolog nuncapavel da catschar
siu nas en mes fatgs?

Lucas
Jeu sun perscruttader da religiun. Cuntrari a Vus, Vus blagöri!


44

Gion
(volva si las mongias, dad ault) Vus turist arrogant. Turnei ad Assiria!

Lucas
(volva medemamein si las mongias, tschappa Gion pil tapun) Vus smeladiu
rassist! Teni Vossa tuppa sgnaffa! (GION peglia medemamein LUCAS pil
tapun. Els scrolan in l’auter vehement, semegliont sco quei ch’els han
embratschau in l’auter cu Lucas ei entraus. Musica (Golden Gate Quartet,
Spirituals to Swing 1955-1969, “Rock my Soul”) Il text suandont che vegn
grius da LUCAS e GION ei nuncapeivels sut la musica. Ils dus evanglists
cumbattents greschan el medem mument:

Gion
Jeu vegn ad accumpignar Jesus sin sias sendas! E Vus, Vus purschi
ignorant, Vus gnis mai a veser el!

Lucas
Danunder leis saver quei, Vus banausa, he?

Gion
Jeu vegn a procurar per tut! Jeu vegn a scriver ei! Vus maldischent!

Lucas
Tgei veis getg? Quei lasch jeu bu plascher, Vus tarladiu cumpogn. He, pren
naven tias toppas!

Gion
Stauppa la gnaffa. Jeu vegn a mussar a Ti tgei ch’ina pseudo gravidonza ei.

Lucas
Carugna, monster, profet dalla tgagia!

Derschader
(dat cul marti, la musica cala anetgamein. Silenzi) Avunda! Schechter!
Viado! (SCHECHTER trai las schuvialas, stat si e va giuado) Bu Vus!
Schmanei giuado quels dus spinochels!

Schechter
Schei toch quei direct. (siper ils evangelists) Amitgs, quei ei ina dertgira e
buc in’arena. Gni, giuvenots! (El tschappa els dus e stauscha els tras
l’entrada principala) Vus saveis far vinavon cheuo...

GION e LUCAS entscheivan puspei a grescher e scurlar in l’auter. La musica
da Swing entscheiva puspei. SCHECHTER ha tutta breigia da dumignar els
dus tras l’entrada. Da GION survegn el perfin in pei-tgil. LUCAS e GION
sescognan vinavon egl Off. Canera da pitgadas.

Schechter
(seballontscha anavos sin tribuna, tegn la gaulta, indignaus) Veis Vus viu
quei?

Derschader
(vegn strusch da seretener dil rir) Gie.

Schechter
Exact pervia da quella glieud extrescha la giuventetgna dalla baselgia.

GION cuorra viaden, va vi tier il pult dil DERSCHADER. SCHECHTER mira
plein tema da vegnir en segirtad tiel DERSCHADER. Lez interquera “plein
premura” sia gaulta.

Gion
Vossa honur, jeu less purtar plogn encunter quei vegl sfalsificader Lucas.
Jesus ei mai e pli mai naschius a Bethlehem. El ei vegnius tier nus giu da
tschiel!

Giusep
Tuppadads! Bu Jesus, mobein siu bab calirau ei gnius giuado.

Ted
Vossa honur, quei tonscha.

S-KIS 1-3_Il process da paternitad dil lennari Giusep_(sr) y


45
Gion
(vilaus) Tgei tonscha? (El vegn a sburflond viers TED) Mister, Vus saveis
exact co ei stat cull’entira caussa, sco tuts cheu, mo negin ch’ughegia dad
arver la bucca. “Tökkelütött bagazs”!

Dieus
(sesaulza legraus, va viers GION, scrol’il maun ad el) Tgei? È da
Transsilvania?...

Maria
Giuven evangelist, neu cheu.

GION va viers MARIA; DIEUS sesa sper TED e raquenta ad el plein
entusiassem, denton cun pantomima, co GION ha entupau el da pign a
Transsilvania.

Maria
(siper GION) Creis ti Gion da saver sco sulet la verdad?

Gion
Gie, preziada dunna. En tutta honur, jeu hai rapportau a sias uras
detagliadamein che Jesus seigi vegnius da surengiu.

Maria
Bi, mo has Ti è viu quei cun agens egls?

Gion
Gie, secapescha. Quei vul gir: bu diltut persunalmein. Mo la novitad hai jeu
ord emprem maun, udiu cullas atgnas ureglias, Madame.

Maria
Ed a tgi fidas il pli fetg, Gion, a mi ni a tias ureglias?

Gion
(s’enclina avon Maria) Quei dependa..

GIUSEP e DIEUS tussegian schalus.

Maria
Bien amitg, jeu sun la mumma da Jesus. El ei miu fegl. El ei bu vegnius giu
da tschiel.

Gion
Quei po schon esser, preziada dunna. (Il DERSCHADER dat in segn a
SCHECHTER dad ir giuado cun GION, GION va viers il DERSCHADER) Jeu
matei che sai bu repeter en miu evangeli quei che mes collegas han schon
scret, ni buc, Vossa honur?

Derschader
Gie, quei fuss ualti liungurus.

Gion
(Siper MARIA) Jeu betschel Vies maun, madame.(SCHECHTER pren
neunavon il maletg da Jesus che s’auda ad AKE, fa in pass viers GION e
pren catsch per dar ina frida. GION ferma el cun in gest autoritar. El
medem mument, dad ault):Halleluja! (SCHECHTER resta sco paralisaus,
GION svanescha cantond) Oh yes, I’m a great Pretender, pretending that
I’m doing well.

Derschader
Tgi ha envidau quei pitgauner, giavel gleiti?

Schechter
(mira viers igl off, suenter sil DERSCHADER) Ah, el ei schon cheu...

Musica (Golden Gate Quartet, Spirituals to Swing 1955-1969, “Shadrack”).
Il GIAVEL saulta viaden dall’entrada principala, riend da surengiu e mira
sils radunai. Si’egliada resta pendida vid Maria ch’ei tementada. Ad ella
betsch’el accentuau gentil siu maun. Lu fa el cuortamein in enclin avon il
DERSCHADER, va viers DIU ch’ei sesalzaus. DIEUS seprepara pil salid cul
det. Il GIAVEL fa in enclin avon el, nua denton mo si siu calzer. DIEUS trai
puspei anavos siu det tut trubistgaus. Il GIAVEL stat si, dat il maun a DIU.


46
Els tegnan lur mauns ad ault, sco sch’els vessen da mirar tgeinin ch’ei il pli
ferm. La musica tschessa.

Giusep
Sa tgei quei vess dad esser? Ein quels amitgs?

Ake
Fa nuot, quei ei bien per nus.

Giavel
(sur la schuviala, viers GIUSEP) Tgi eis el?

Dieus
Giusep Lennari, il bab dil pign affon Jesus.

Giavel
(seglia viers GIUSEP, scrol’ad el il maun) Fa grond plascher, miu signur.
Vus vegnis aunc ad esser loschs da Vies affon.

Giusep
Jeu sun bu il bab. Quel leu eisi. (El muossa sin DIEUS, il GIAVEL tuorna tier
DIEUS).

Ted
Astg’jeu dumandar Vossa honur, tgei che quei signur ha d’encurrir cheu?

Ake
Vus astgeis, preziau collega. Signur professer dr. Giavel ei cheu per dar giu
in pareri psicologic. El vegn a presentar in profil da persunalitad da signur
Dil Tschiel. Jeu supplichesch’el d’astgar entscheiver cull’interrogaziun.

Derschader
Lubiu. Schechter! (El muossa a SCHECHTER da notar. Lez scriva cun plema
dad aunghel) Vies num, per plascher.

Giavel
Lucifer. Dr. Lucifer. Malgrad ch’jeu drovel atgnamein mai miu tetel
academic.

Derschader
Daco buc?

Giavel
El ei sfalsificaus.

Derschader
Naturalmein. Naschius?

Giavel
(salopp) Gie.

Derschader
Cu essas naschi, miu signur?

Schechter
Ensemen cun signur Dil Tschiel?

Derschader
Il medem onn?

Giavel
(ensemen cun DIEUS) La medem’ura.

Schechter
Maridaus?

Derschader
Stadi civil?

Giavel
Sa tgei!

Schechter
(scriva) Ledis.

Derschader
Professiun?

Giavel
Astrolog. Perscrutader dalla scienzia secreta dils planets. (MARIA gezza las
ureglias)


47
Derschader
Sche pia, mes signurs. Forsa che signur Lucifer sa finalmein sclarir nus
davart la miracla dalla naschientscha virginala.

Giavel
Igl ei bu ina miracla, Vossa honur, igl ei in misteri.

Ake
E tgei ei la differenza?

Giavel
Oh, in’essenziala. Ina miracla san ins bu declarar. Tier in misteri san ins
empruar.

Il DERSCHADER muossa sil baun da perdetgas. Il GIAVEL suonda.

Schechter
Duei la perdetga engirar silla Bibla? (Il GIAVEL ri dad ault)

Derschader
Pardon, signur Lucifer, tgei dat ei cheu da rir?

Giavel
Insumma nuot, Vossa honur. Jeu hai mo ual schau vegnir endamen ina
sgnocca.

Derschader
Ina sgnocca?

Giavel
Gie. Dus Gedius cavalcheschan sin in camel. In dad els va emprema
classa...

Schechter
(unfis) Aber il camel ha mo in biet.

Derschader
(capescha memia tard, ri persuls gitg e dad ault) Fetg bien!... Biet! ...
Camel!... fetg bien... (vegn cuninaga serius) Nu’ei cheu la sgnocca?

Ake
Vossa honur, san ins entscheiver cull’interrogaziun?

Derschader
(vilaus) Naturalmein. Sin tgei spitgeis atgnamein aunc?

Ake
Perstgisei, Vossa honur. Dr. Lucifer, nus spitgein da Vus ina descripziun
detagliada dil caracter brutal da signur Dil Tschiel.

Maria
Daco brutal?

Giusep
Quei damondas ti aunc? Has atgnamein udiu nuot dall’unfrenda dad Isaak?

Dieus
Isaak?

Ted
Yeah, il fegl dad Abraham.

Dieus
Ah, Abraham, quei vegl Alzheimer. Jeu hai stuiu tarmetter in aunghel per
frenar el.

Derschader
(stunclentaus) Mes signurs, vegni tier la caussa, per plascher.

Ake
Secapescha, Vossa honur. Signur professer dr. Lucifer, jeu sun spanniaus
sin Vossas explicaziuns tier la naschientscha dil pign affon Jesus.

Giavel
Cheutras sedeclar’jeu nunhabels da prender posiziun tier quella tematica.

Ake
Tgei????

Giavel
Jeu hai aunc avon enzatgei cun el. Pli tard inaga vegn jeu a far ad el
in’offerta.


48

Derschader
Tgei vegnis Vus ad offerir ad el, per l’amur da Diu?

Giavel
La pussonza sur digl entir mund.

Schechter
Legher. E nua gnis a far amogna quei ad el?

Dieus
(va era vi el baun da perdetgas) El desiert, ni buc?

Giavel
Clar.

Dieus
Ei vegn buc a reussir a Vus da surmanar il pign.

Giavel
Jeu spitgass, jeu spitgass.

Dieus
Quei affon ei zatgei aparti. El ha in quozient d’intelligenza extraordinari.

Giusep
Quet’jeu è.

Dieus
Quei ha’l da sia mumma.

Maria
Engraziel, Dieusli.

Giavel
(s’enclina viers DIEUS, intim) Da Jesus, miu signur, da lez sund’jeu segirs.
Saveis tgei? Jeu sun perfin promts da metter patg cun Vus.

Dieus
Luzi, Luzi, Vus veis schon inaga piars in patg. Jeu getg mo in num... (El
ponderescha, muossa a TED da vegnir) ah...

Ted
Hiob.

Dieus
Hiob!

Giusep
(siper Ake) Uss vein’s ei. Dus sadists freids.

Ake
E tgeinins!

Giavel
Oz sund’jeu organisaus bia meglier, miu Diu. Jeu applicheschel il sistem
scientific dils horoscops persunals.

Dieus
(ri) Luzi, Luzi, Vus gnis mai a semidar.

Giavel
Vus aber è buc, miu Diu. (Il DERSCHADER petga malpazientamein cul marti.
Il GIAVEL fa liber il schlegn). Nus luvrein omisdus per la carstgaunadad,
Vossa honur. El sin sia moda ed jeu – è sin sia moda.

Dieus
Engraziel, Luzi.

Giavel
Schon bien.

Derschader
(malpazient) Sbagliel jeu forsa, ni vess signur Lucifer da furnir a nus
in’expertisa? Sche lu, signur Giavel, tgei tertgeis Vus dil Tutpussent, ludaus
seigi siu num?

Giavel
El ei perderts, Vossa honur. Sensibels. Nobels. Generus. Ed el ha
grondiusas relaziuns. Sche Dieus existess buc, stuess ins inventar el.

Schechter
Exact quei vein nus fatg.


49
Derschader
(sburfla schoccaus) Schechter! Propi. Aschia zatgei. Nungetg... (El
sequietescha plaunet) E Vus, signur Lucifer, fagei schi bien e schei da
metter si ton mèl cheu avon dertgira. Per motivs giuridics less jeu
sulettamein enzacontas informaziuns sur dalla potenza virila da signur Dil
Tschiel.

DIEUS sesaulza plaunet, spannegiaus

Giavel
(formulescha precautamein) Ei stat scret: “Ti dueis carezar tiu proxim sco
tetez.”

DIEUS sesa levgiaus.

Giusep
(siper AKE) Tgei ha quei da muntar, quella fraternisaziun nunspetgada cun
signur Dil Tschiel?

Ake
Exact (siper il GIAVEL) Ellas Fontaunas san ins leger, signur Giavel, che
Vus hagies gia giu tut in auter meini da Vies rival.

Giavel
Bien amitg, vus scumbigleis cheu in meini persunal culla tenuta ufficiala.

Dieus
Exact. Naturalmein che nus vein tscheu e leu nossas discrepanzas, cunzun
sil sectur ideologic, mo sco representant dall’opposiziun loiala hai jeu adina
respectau signur Dr. Lucifer.

Giusep
Aschia zatgei! Tut mo “propaganda”?

Ted
PR, Public Relations, bien Lennari.

Derschader
(petga malpazient) Quei intressescha strusch la dertgira, mes signurs. La
perdetga duei exprimer siu meini professiunal tier la damonda centrala,
numnadamein schebein signur Dil Tschiel seigi uss il bab da Jesus ni buc.

Giavel
(va viers il DERSCHADER) En quella caussa selasch jeu cumpleinamein silla
mumma, Vossa honur. Cun Vossa lubientscha... (il GIAVEL semova spert
davos il DERSCHADER vi tier MARIA, sesbassa plaunet giu tier ella. Migeivla
musica da Klezmer, Giora Feidman, Classic Klezmer, “Badeken di Kallah”
cun “Neustart”. La glisch semida, l’atmosfera generala dalla sala da
dertgira vegn pli stgira, daferton che la glisch seconcentrescha sil GIAVEL e
MARIA.

Dei bein adatg dil pignet, Maria. El vegn a midar il mund.

Maria
Ah, signur Lucifer, mintgaton hai jeu nungetgs dubis quei che pertucca il
buob.

Giavel
Pervia da Vossa pigliola virginala?

Maria
Gie. (mein’il tgau viers la sala da dertgira stgira) Aber a quels cheu ei quei
diltuttafatg tuttina. Jeu hai adina puspei nauschs siemis, sgarscheivels
derschalets.

Giavel
Quei vegn tut bien, Maria, bu fagei quitaus. (El sedistacca dad ella) Igl ei
stau bi d’emprender d’enconuscher Vus.

Maria
(retegn el) Fagei schi bien, bu mei. Vus legis ellas steilas, Vus enconuschis
lur misteris. Tschentei per plascher o in horoscop pil pign affon Jesus.

Giavel
Jeu sun zuar schon astrolog, Maria, mo...


50

Maria
(tschaff’il maun dil GIAVEL) Car Lucifer, jeu stoi ver il horoscop da miu fegl,
fagei schi bien...

Giavel
Bien, mo cuort.

Maria
Engraziel.

Giavel
Cu ei igl affon naschius?

Maria
Ils 24 da december.

Giavel
Da Nadal. (El mira sil plantschiu su) Jeu vesel harmonia absoluta cun
Mercur. In camp energetic dil planet persunal en paralella dominanta tiel
sulegl. Igl orbit muossa... muossa... (El surstat, peglia tema) Quei ei
nunimpurtont... Il principal ei ch’il pop seigi sauns e survegni aria...

Maria
(Sesaulza plein tema) Na! Vus zuppenteis zatgei. Jeu stoi saver ei...

Giavel
Bu fagei quitaus, Maria.

Maria
Schei la verdad. Fagei schi bien e schei a mi la verdad. Tgei veseis?

Giavel
Nuot special. Stun mal, mo jeu hai aunc da liquidar enqual caussa... (El
sevolva)

Maria
(tegn il GIAVEL) Fagei schi bien, signur Lucifer, fagei schi bien!

Giavel
Jeu hai bu tut las informaziuns...

Maria
Jeu roghel Vus.

Giavel
Sche bien pia. Vus leis propi udir tgei che las steilas gin?

Maria
Gie, aber mo il bien.

Giavel
La verdad.

Maria
Semplamein nuot dil schliet, signur Lucifer, hagies cumpassiun. Mo dil bien
en num da Diu.

Dieus
(ord il stgir, detschiert) Fagei ei, miu amitg.

Giavel
Gie, jeu capeschel, miu signur. Madame. (El supplichescha MARIA da
puspei seser, malizius) Mo dil bien, pia. Bien! Sin fundament da sia
derivonza vegn Vies fegl a semuentar els pli aults cerchels ed el vegn a
s’allegrar d’in’immensa popularitat tier las massas.

Maria
(tarlischa) Jeu hai saviu, jeu engirel, jeu hai saviu.

Giavel
Quei fenomen vegn è buc a restar tschellaus als premsacerdots...

Maria
Propi?

Giavel
Gie, buna dunna. E la glina ella quarta casa muossa ch’el vegn perfin a
s’inscuntrar per discuors cun representants dil consulat roman a Jerusalem.

Maria
(fervent) È cun Pontius Pilatus?


51

Giavel
(spetgont) Ei par’aschia, gie. (El sesbassa) Ei quei bien aschia?

Maria
Ah, Vus essas schi cars.

Giavel
Sia biografia vegn ad haver in’ediziun senza cumparegl e biaras instituziuns
sigl entir mund vegnan a purtar siu num. Ellas vegnan perfin a menar in dir
e cuntinuau cumbat, tgi ch’astgi representar el ufficialmein.

Maria
(incantada) Con bi, bellezia. E Vus sesbiglieis propi buc?

Giavel
(quasi cun cumpassiun) Na, Maria, jeu sesbagliel buc. Biars vegnan a
valetar Vies fegl sco pli pussent Gediu dall’entira historia dalla
carstgaunadad.

Maria
Tgei legria. Enzaco hai jeu adina tertgau ch’il destin vegni a maniar bein
cun miu dultsch affonet.

Giavel
(aulza confirmond la bratscha) Oh gie, fetg bein. Il destin vegn perfin a
preservar el dil grev buordi dalla vegliadetgna. (La posiziun dalla bratscha e
dil tgau dil giavel fan endamen Jesus vid la crusch. El lai cuninaga puspei
dar la bratscha)

Maria
Engraziel, Vus essas in veritabel aunghel. (MARIA tschappa il maun dil
GIAVEl, betscha el. Il GIAVEL sedeliberescha schoccaus. La musica da
Klezmer finescha. La glisch semida ella normala glisch dalla sala da dertgira)

Giavel
Perstgisei, Maria, jeu sun empau suentaus...

Maria
A mi dat in crap giu dil cor. Jeu vevel ina tala tema.

Giusep
Da tgei?

Maria
Che Jesus vegni aschia sco ti.

Giavel
Sai jeu ir uss?

Derschader
Gie, miu signur. (Il GIAVEL sevolva)

Schechter
In mument inaga. Vus veis emblidau da gir tgi ch’ei il bab.

Giavel
Jeu sai buc.

Maria
Vegn miu fegl a saver ei?

Giavel
Jeu sun bu segirs, Maria. Tut ils profets e fundaturs da grondas religiuns
han zatgei communabel: Els savevan bu, tgi che seigi lur bab.

Dieus
Quellaga hai jeu negins dubis. (El muossa sin GIUSEP) El ei il bab da Jesus.

Giusep
(Segl’en pei) Na, (El muossa sin DIEUS) El! (DIEUS, GIUSEP e lur advocats
sesgregnan)

Giavel
(Contempla cun divertiment il tumult, dad ault) Sche lu, mias damas e mes
signurs. (Silenzi. Pli da bass, intenziunau) Avon nus schai in cass tut
special. Ei ves’o aschia, sco sche tuts savessen, tgi che seigi il bab. La
damonda ch’ei aunc adin’aviarta secloma pia: Tgi ei la mumma?... Stai bein,
purschala Maria...


52

Musica sco cu il GIAVEL ei arrivaus. Il GIAVEL saulta anavos e riend giud
tribuna, lai anavos ils presents perplex. La musica tschessa. SCHECHTER
ha puspei entschiet a magliar in paunin. El schlamprogna el silenzi, mira sil
DERSCHADER, laguota udiblamein.

Ted
Jeu creiel, your honor, ch’ei seigi uras da finalmein terminar quell’affera
deplorabla.

Derschader
Vus veis raschun, Mr. Pitsburger. Ei ves’o sco sche nus fussen entrei en ina
via tschocca.

Schechter
(sortescha sias caussas) Da quei meini sund’jeu è. Finiu. Finiu.

Derschader
(indignaus) Propi, nungetg impurtont, Vies meini, Schechter. Mias damas,
mes signurs, il process ei (resignau) a fin.

Ted
sesaulza, pren ils mauns da DIU e gratulesch’ad el.

Ake
(seglia si) In mument, Vossa honur. Jeu sevolvel aunc ina ga alla dertgira
culla supplica instanta da far ina davosa inquisiziun tier las explicaziuns dil
refusader e quei cun agid d’in detectur da manzegnas.

Maria
Na, quei ei bu fair, Vossa honur.

Giusep
Tgei s’altareschas aschia, zucher candel?

Maria
Quei ei in affrunt per signur Dil Tschiel. Quei ha el bu meritau.

Giusep
Daco buc?

Ted
Perquei ch’el ei in Celebrity, Lennari, in um da reputaziun internaziunala, in
V.I.P el pli ault grad.

Ake
Podà, preziau collega, mo sche Vies mandant ei bu il bab digl affon, lu sto
el è bu ver tema dil detectur da manzegnas.

Ted
May I ask, daco ch’ins ligia bu signur Lennari vid la maschina?

Ake
Perquei ch’jeu hai supplicau sco emprem.

Derschader
(vilaus) Avunda. Schechter, mei pigl apparat... (SCHECHTER sesaulza,
vegn denton retenius dalla vusch da DIU)

Dieus
(sesaulza en tutta dignitad) Stop. Bu necessari. Jeu plaidel. (El va vi tier la
rampa. Ins auda cuortet musica dad orgla (J.-S. Bach, Präludium und Fuge
Es-Dur BWV 552, “Praeludio pro Organo pleno”)

Derschader
(Spannegiaus) Ruaus, mias damas e mes signurs. Jeu supponel che signur
Dil Tschiel vegli dar giu in’impurtonta declaronza persunala.

Ted
Jeu hai giu l’impressiun che Vossa honur vevi gia serrau il process.

Derschader
Jeu hai ual aviert el puspei. Signur Dil Tschiel, essas Vus promts da dar
risposta alla dertgira aviartamein, sinceramein e claramein?

Dieus
Jeu sun promts, Vossa honur. Denton sut ina circumstanza: Suenter mia
risposta vegni bu tschentau damondas pli en quei process.


53

Derschader
D’accord. Ed uss, miu signur, la risposta definitiva e stateivla: Essas Vus il
bab da Jesus Lennari?

Tuts miran spannegiai sin DIEUS. Liunga pausa. DIEUS quescha.

Schechter
(grescha nervus el silenzi stinschentond) Ruaus!

Derschader
(siara mudergiaus ils egls, formulescha stentus) La dertgira pretenda
danovamein ina declaronza definitiva. Dieus Dil Tschiel, essas Vus il bab?
Co secloma Vossa risposta?

Pausa

Dieus
Mia risposta secloma: F O R S A. Mo igl ei definitiv.

Maria
Oh, miu Diu.

Ted
(Applaudescha) Colossal. Great. Ladies & Gentlemen, jeu crei che nus
hagien survegniu cheu ina risposta exacta e cumpletta.

Giusep
Quei duess esser ina risposta? Grascha gaglina.

Ake
Ina nungetg’impertinenza!

Derschader
(sesaulza, petga cul marti) Signur Lennari, signur Dil Tschiel, signurs
advocats. Jeu deploreschel da stuer communicar a Vus ch’igl ei reussiu ni
ad ina ni a l’autra vart da presentar alla dertgira mussaments sufficients.
Avon che dar la sentenzia less jeu perquei recumandar allas duas partidas
da vegnir ad in cumpromiss.

Ake
Ual uss?

Derschader
En treis minutas. Bu pli gitg. Schechter, “Kicker”!

SCHECHTER tonscha al DERSCHADER la gasetta da sport. Il DERSCHADER
sesa puspei ed entscheiva a leger.

Dieus
(vegn cun TED vi silla rampa) Schei inaga, tgei manieis, co vegn la
sentenzia ad esser?

Ted
Absoluziun. Els han negins mussaments, no case, nuot diltut. Cun Vossa
lubientscha vegn jeu a communicar all’aulta dertgira ch’in cumpromiss
vegni buc en damonda.

Dieus
Spitgei. Daco tonta prescha?

Ted
Sche tgei eisi?

Dieus
(Mira buc els egls a TED) Nuot. Jeu sedamondel mo, schebein ei fuss sut
quellas circumstanzas, tgei sai jeu, forsa tuttina...

Ted
Tgei, pagar aliments?

Dieus
Forsa.

Ted
Are you kidding? Vus veis bu tuccau en Maria.


54
Dieus
Quei constat. Jeu hai propi mai dumandau ella da maridar.

Ted
Tgei che vus scheis. E daco leis lu pagar aliments ad in che vul metter Vus
sut squetsch?

Dieus
(schenau) Mirei inaga Ted, jeu discuorel cun Vus sco cun in amitg. Dad um
tier um. Vus stueis veser, jeu less bu ch’ins crei... Jeu manegiel, Vus veis
gie è schon dau d’entellir... Jeu vi bu ch’ins crei, ch’ei hagi num, ch’jeu...
sappi buc...

Ted
Dieus en tschiel, negin che crei ch’il Tutpussent seigi impotents.

Daferton ha MARIA envidau ina cigaretta, AKE e GIUSEP ein secussegliai. Il
DERSCHADER ei aunc adina profundaus ella gasetta. AKE va vi tier
SCHECHTER, GIUSEP teidla.

Dieus
Jeu sai, aber ils carstgauns tschontschan bugen dil mal. Els tschetschan
famas ord tut la detta. Jeu hai tertgau chi seigi meglier sch’jeu paghi
mintga meins ina piculezza, bu bia, mo per stuppar la bucca..

Ted
(encorscha AKE) Watch it! Dai adatg!

AKE va vi tier GIUSEP che gezza las ureglias. DIEUS va daferton vi tier
MARIA e discuora cun ella.

Ake
Teidl’inaga, Seppli, la verdad ei quella ch’il derschader ha zatgei encunter
tei. Lein empruar da dumignar ord quella caussa ton sco pusseivel.

Giusep
Ed jeu getg a ti, jeu sun bu il bab.

Ake
Quei ei uss diltuttafatg irrelevant. Vid tgei summa vevas patertgau?

Giusep
(quenta) Tier tut las expensas. Stratscha, scoletta... Mo bien, lein gir: treis
talers dad aur mintga meins tunschess atgnamein.

Ake
Treis talers dad aur? Jeu vegn o cun sis!

Giusep
Oh, grad treis ga dapli?

Ted
(Va vi tier AKE) Preziau collega, sai jeu discuorer cun Vus sut quater egls?
(AKE e TED van dalla vart e discuteschan cuortamein)

Derschader
(Mira sill’ura da sablun, petga cul marti, tuts presents sesaulzan) Mias
damas e mes signurs, la pausa ei finida, essas Vus secunvegni?

Ted
Yes, your honor, nus essan.

Derschader
E lu?

Ted
Miu mandant renconuscha buc ina dallas accusaziuns. Per preservar alla
dertgira ulteriuras malemperneivladads eis el denton promts per in gest
spirontamein humanitar da pagar agl affon Jesus tochen ch’el ha
cuntonschiu siu 18avel onn mintga meins 45 talers dad aur.

Derschader
Signur Lennari, meis Vus d’accord cull’offerta da 45 talers dad aur per
meins?

Giusep
(perplex, sfundra en sia sutga) Cur.. tsch... aur...


55

Ake
Cun quei, Vossa honur, less miu mandant gir che quell’offerta ridicula
corrispundi gnanc allas pli minimas pretensiuns. 45 talers dad aur, tgei ei
quei schon? Mo bien, el accepta. Sut protesta secapescha.

Giusep
Exact...

Derschader
(sesaulza) Giebein. Cheutras declar’jeu che l’offerta hagi valur legala. (El
petga cul marti) Il process ei a fin. (El va vi tier DIEUS cun sia Bibla)
Astg’jeu.. (DIEUS signescha) Bu per mei. Quei ei per Hellmuth. (El pren
puspei encunter la Bibla) Sin seveser, preziada dunna. (El betsch’il maun a
MARIA) Ha fatg plascher d’emprender d’enconuscher Vus. (El dat ad ella la
carta da viseta) Termetti a mi Vossa columba da posta. (El lai dar il maun e
va viers l’entrada laterala)

Schechter
Vossa honur! (Il DERSCHADER seferma enten ir) Mia recumandaziun alla
dunna a casa.

Derschader
(mira schoccaus sin SCHECHTER, lu sin MARIA ch’ei trumpada e gi)
Tökkelütöt bagazs”!

DIEUS sevolva, surprius legreivlamein da puspei entupar enzatgi da
Transsilvania (“El è?”), il DERSCHADER ei denton gia naven. SCHECHTER
entscheiva a pachetar ensemen e schubergiar. DIEUS sdrappa la carta da
viseta orda maun a MARIA, embratsch’ella.

Giusep
 (pli che mo cuntents) Akiba, ti eis in grondius advocat. Ti sas gie gnanc con
ventireivels ch’jeu sun ch’jeu vegn finalmein o da mia scrinaria dalla tgagia.
(El mira sin DIEUS e MARIA che s’embratschan) Dieus sei ludaus. (El
applaudescha els dus)

Ake
(pachetescha sia documentaziun) Jeu sai, Giusep. Igl ei schabiau ina
miracla.

Giusep
Dapli ch’ina miracla. (DIEUS sedeliberescha plaunsiu da MARIA, va plaunet
viers TED e smuglia la carta da viseta) Dieus, signur Dil Tschiel, Vus stueis
saver ch’jeu hai adina giu gronda simpatia per Vus. (El aulza il vestgiu da
DIU e porta suenter el ad el)

Dieus
(enten ir) Jeu è, signur Lennari. Jeu è. (El trai en siu vestgiu ed aschia
GIUSEP giun plaun)

Giusep
(Stat en schanuglias) Mia fidonza el segner ei adina stada stateivla.

Ted
Sure, Lennari, sure.

Giusep
(porscha a DIU il salid dil det, conta)

Jeu vi engraziar a Ti, Diu, da tut miu cor

jeu vi giubilar e selegrar da tei

pertgei mes inimitgs ein untgi.

DIEUS tschappa il det da GIUSEP e fa aschia quescher el.

Maria
Seppli, neu inaga. Ti has aunc da metter a casa il baysitter.

Giusep
Tgei datti da magliar, zucher candel?

Maria
Zatgei.


56

Giusep
Schon puspei?

SCHECHTER semetta all’entrada principala cun maun stendiu ora avon
MARIA, daferton che AKE scrola il maun da TED, fa in cuort enclin avon
DIEUS e va viers l’entrada.

Schechter
Cordiala gratulaziun, mes buns. Respect, respect. Dil Tschiel ei aunc
mitschaus cun in egl blau.

Ake
(Scrol’il maun stendiu o da SCHECHTER) La giustia ha gudignau, miu amitg.

Schechter
(Mira en siu maun vit) Tgei giustia?

Ake
Mia (El va).

Schechter
(Siper GIUSEP e MARIA) Igl ei adina il medem, carti a mi. Ils squagls
gronds metschan ed ils pèschs pigns sco quei pauper toc cheu (DIU), lezs
han da pagar. (TED pachetescha, SCHECHTER surri siper MARIA, stend’o il
maun viers ella. MARIA smacca ad el ina muneida enta maun.) Engraziel
fetg, preziada dunna. Fagei puspei inaga la honur a nus.

SCHECHTER fiera la muneida ell’aria, GIUSEP va sper el vi e peglia quella.
MARIA suonda el e dat in’egliada carina sin DIEUS. SCHECHTER mira
trumpaus en siu maun.

Schechter
He. (El muossa a TED la clavella da glisch sper igl esch) Fagei schi bien e
stizzei la cazzola cu Vus meis. (El svanescha)

Ted
Nus mein è. (El va plaunsiu cun DIU viers l’entrada principala)

Dieus
Atgnamein essan nus mitschei ualti bienmarcau.

Ted
Jeu creiel è.

Dieus
Stoi jeu pagar taglia sin plivaleta?

Ted
Gie, sco tut tschels è.

Dieus
Malgrad ch’jeu hai mai dumandau ella da maridar?

Ted
(cuntonscha la clavella dalla glisch) Ins sa bu ver tut ella veta, Sir.

Ted
stezza la cazzola

Musica (Original U.S.A. Gospel Choir, feat. Joan Orleans, “He’s Got the
Whole World”), era duront igl applaus.

TENDA

F I N


1
S-LIN 4-1
Mio miu Mio
Teateret per scolars tenor “Mio, mein Mio” dad Astrid Lindgren
Mess en romontsch da Vreni Caprez-Spreiter

Cuoz da presentaziun ca. 75 min

Persunas:
Bosse – vusch da Bosse - Mio

Benca – Jum-Jum

Bab da Benca – retg – fravi

Onda Edla – onda Lundin – tissunza

Aug Sixten -  Eno – Cato

Nonno – Lollo

Spért – utschi – dus spiuns

1.maletg

Ina via a Stockholm
Casas onz trestas, en ina stat Bosse, stizun da verduras e fretga ed ina pasterneria.
Ina scaffa da brevs. In parc cun veglias plontas ed in baun. Sin il plaz avon casa
dattan Bosse e Benca ballapei.

Bosse:
Goal ! Ils dus buobs dattan vinavon la balla
Benca :
Gleiti vegn miu bab. Lu stos jeu ir a casa.
Bosse:
Hm, jeu sai. Ti sas esser leds che ti has in bab !
Benca:
Gie, mattei! Ti has gie e in ….silmeins in bab nutrider, ni buc ? Tiu aug
Sixten !
Bosse:
Ach quel, quel tgagia sin mei. A quel emportel jeu schuber nuot, buca
tschun raps. Ed ad onda Edla exact schi pauc.
Benca:
Pertgei han quels insuma adoptau tei ?
Bosse:
Oh, quei sappi Dieus! Els levan halt ver in affon, manegiel jeu. Ein i en
la casa d’affons ed han encuretg ora mei, mo lu vevel jeu mo in onn.
Atgnamein levan els gie ina buoba. Pertgei buobs pon els buca. Pigns
forsa schon, mo buca da quels gronds sco jeu.
Benca:
Pertgei lu buc ?
Bosse:
Ach, sas jeu dun sin la gnarva ad els. Els gin adina che jeu seigi memia
marschs e fetschi memia bia canera, jeu riel memia dad ault ed hai
memia bia disuorden. Ed insuma, jeu valel semplamein nuot.
Benca:
Mo enzanua stos ti bein era ver geniturs endretgs. Quei ha bein
mintgin.
Bosse:
Mia mumma seigi morta cun mia naschienstcha, gi l’onda. E miu bab …
Benca:
Gie? Tgei eisi cun tiu bab?
Bosse:
Quei sa negin, gi l’onda. Mo ins sappi gie dumbrar giu dalla detta che
quei stoppi esser in lumpun.
Benca:
Quella ei gie propi maltscheca. Co sa ella mo gir enzatgei aschia ?
Bosse:
Gie, pertgei jeu sai che miu bab ei buc in lumpun. Quei sai jeu! Mo jeu
sai buca nua ch’el ei.
Benca:
Donn! Schiglioc savesses ti semplamein scappar ed ir tier el.
Bosse:
Hm, La sera cu jeu sun en letg patratgel jeu savens vid el.
Benca :
Eis ti lu trests ?
Bosse:
Hmm, jeu laschel schon encrescher per el.

S-LIN 4-1_Mio miu Mio_(sr) y


2
Benca:
Mo ti sas gie gnanc co el vesa ora.
Bosse:
Na, mo jeu semettel avon ch’el vesa ora in tec sco tiu bab
Benca:
Aha, buca sco tiu aug, aschia vesa miu bab silmeins buc ora.
Bosse:
Per cletg!
Benca:
A quei aug Sixten siglientass jeu il pli bugen ina racheta el tgil.
Bosse:
Gie quei fagess jeu era bugen, propi.

Els dattan ballapei, lu vegn il bab da Benca cun in pachet sut bratsch
Benca:
Mira, leu vegn miu bab, -  tgau bab!  Dat era ballapei culs buobs
Bab:
O na, per quei sun jeu bein memia vegls, insuma stuein nus ir a
tscheina, neu Benca!
Benca:
Gie, jeu hai fomaz!
Bab:
E legna tgei che nus fagein suenter. Legna tgei che jeu hai cumprau.
Benca:
Gi mo che ti hagies puspei cumprau in eroplan da model ?
Bab:
 Giebein, exact gliez! Lein baghegiar el ensemen questa sera ?
Benca :
Au gie, quei fagein nus. Jeu crei ch’ei detti negin che ei schi narrs da
baghegiar models sco ti bab.
Bab:
E sas ti era pertgei? Perquei che jeu sun lu ensemen cun tei, miu buob.
Nus dus, ti ed jeu, quei plai a mi schi bein !
Benca:
E lu pér a mi… Also lu, tgau Bosse, tochen damaun!
Bosse mira suenter tut trests lu semeina il bab
Bab:
Bosse, vuls ti vegnir e migliar cun nus ? Jeu creiel ch’ei detti coccas.
Bosse:
Gie bugen!  ........ Ach na, quei va buc, jeu hai gie aunc da gidar ina
massa a mi’onda. Quei vev jeu tut emblidau, jeu stoi far prescha!

Benca e siu bab svaneschan ed igl aug vegn ord igl esch, el ei vilaus
Aug:
Nua palandreschas puspei entuorn, ti metschafadigias? Tia onda
spetga tei. Ti has dad ir en stizun. San ins mai sefidar da tei?
Bosse:
Jeu hai …  emblidau  …
Aug :
Emblidau, emblidau, adina il medem. Ston ins adina gl’emprem encurir
tei ? Forsa schizun purtar a casa tei ? L’onda mira ord finiastra
Onda:
Finalmein, stop, stai leuo, tes calzers ein tut tschuffs, fiera giu ina
buorsa, fai e va en stizun per in pachet biscotg, mo va vinavon! Halt,
nua has ti tia capetscha?
Bosse:
Oh, quella hai jeu franc emblidau el parc.
Aug :
Schon puspei emblidau. Jeu crei ch’jeu stoppi bastunar en a ti che ti
dueigies buca pli emblidar tut. Cun in per detgas fridas. Va e mira che ti
anflas puspei tia capetscha. Tuorna buca senza ella, has capiu?
Onda:
Gie, ti eis veramein malgartegiaus, quei hai jeu gie schon adina getg.
Aug ed onda svaneschan, l’ura baselgia dat las 6, il pasterner metta ora
la tabla “serrau”, Bosse splunta mo negin arva, el tuorna tochen tier la
stizun da fretga, Lundin tegn si el.
Lundin:
Mo buna sera, Bosse! Nua vas ti aunc da quellas uras?
Bosse:
Jeu stoi encurir mia capetscha. Jeu hai emblidau ella el parc.
Lundin :
Pos ti in meil ?
Bosse:
Oh, grazia fetg onda Lundin. Ti eis adina schi buna cun mei.
Lundin:
Hm, quei ein buca tuts, manegel jeu.
Bosse:
Pertgei eis ti adina schi buna cun mei?
Lundin:
Tgisa pertgei? Forsa sundel jeu ina diala, ina dallas praulas, sas. Era
sche jeu sun in tec memia grossa per ina da quellas. Sas tgei …
savesses ti far a mi in survetsch? Fai schi bein e fiera quella carta en la
scaffa da brevs.
Bosse:
Quei fetsch jeu bugen.

S-LIN 4-1_Mio miu Mio_(sr) y


3
Lundin:
Lu stai bein, Bo Wilhelm Olsson!
Bosse:
Con festiv che quei tuna. Pertgei gis ti buca semplamein Bosse a mi?
Lundin:
Gie, sas ti insuma co ins vess da numnar tei? Quei sedamondel jeu.

Ella svanescha en stizun. Bosse cuora tier la scaffa da brevs. Igl ei
stgir. Cu Bosse vul metter la carta en la scaffa da brevs vesa el
enzatgei che glischa.
Bosse:
Tgei curiosa carta! Tgisa tgei che stat si cheu?
Vusch da Bosse: Al retg dalla tiara el lontan. Quel che ti enqueras gia dagitg ei sin
via. El camina tras gi e tras notg. En siu maun porta el il segn, il meil
dad aur. Bosse mira sin siu meil. Quel semida en in meil dad aur.
Bosse:
Tgei curios, miu meil ei tuttenina dad aur. Bosse va tras il parc. El metta
il meil sil baun ed enquera sia capetscha. Enstagl anfla el ina butteglia
da pier. El pren si quella e lai ballontschar vi e neu ella senza mirar pli
detagliau sissu.
Vusch da Bosse: Jeu ughegiel buca da turnar a casa, na jeu ughegiel semplamein
buca. La tiara el lontan, sin la carta, jeu less …jeu fuss leu … jeu less
che jeu stuess buca pli turnar tier miu aug e mia onda, mai pli veser els.
Jeu less che jeu fuss buc aschi persuls …Jeu less che enzatgi vess
bugen mei. El vesa enzatgei en la butteglia e fiera naven ella.
Bosse:
O Dieus, en la butteglia ei gie in spért.
Vusch da Bosse: Exact sco en Melliedinanotg, leu era e in spért en ina butteglia. Mo
cheu en nies parc! En ina sempla butteglia da pier! He, el vul vegnir o
mo la butteglia ei serrada ed el po buc o. Tgisa sche quel ei malsegirs?
Na jeu stoi gidar o el! Bosse arva la butteglia ed il spért vegn
neuado.Bosse trembla dalla tema.
Spért:
Buob, ti has spindrau mei ord mia perschun. Decida sez co jeu duei
honorar tei.
Bosse:
Jeu hai gie mo aviert la butteglia.
Spért :
Vessas ti buca fatg quei, vess jeu per adina stuiu star en la butteglia.
Quei vess buca plaschiu a miu signur, il retg, che ha termess mei
neucheu, na segir buca plaschiu.
Bosse:
Spért danunder vegns ti?
Spért:
Jeu vegnel ord la tiara el lontan.
Bosse:
O, lu pren mei cun tei en la tiara el lontan. Leu spetga enzatgi sin
mei.Bosse tegn enta maun il meil dad aur. Cheu, mira tgei che jeu vai.
Spért :
Gie, Ti tegns enta maun il  segn. Ti eis quel ch’il retg enquera gia
dagitg. Pia suonda mei! Il viadi tras igl all san ins far cun poppas e
musica che vegn adina pli leva.
Vusch da Bosse: El camina tras gi e tras notg. Jeu sun el, Bo Wilhelm Olsson, che
camina tras gi e tras notg en la tiara el lontan. Gleiti vesel jeu quel che
spetga mei dagitg. Tgei biala insla cheugiu. Tgei insla ei quei?
Spért:
Nus essan cheu, quei ei la tiara el lontan. La insla senumna insla dils
praus verds.
Vusch da Bosse: E tgei bi casti leu denter ils rusers. Tgi habitescha en quei casti?
Spért:
Leu habitescha nies signur, il retg.
Bosse :
E tgi camina giu leu ? Na, buca gi. Jeu sai tgi che quei ei. Quei ei miu
bab, il retg!

S-LIN 4-1_Mio miu Mio_(sr) y


4
2.maletg

El curtgin da rosas
Utschals schulan e fins bransins stgalinan.Mio porta ina camischa alva ed in manti
tgietschen. Il retg beneventa el cun bratscha aviarta, els tegnan fetg in l’auter.

Retg:
Mio, miu Mio, finalmein!
Mio:
Mio – Jeu hai doch num Bosse
Retg:
 Mio, miu fegl, nov onns hai jeu encurriu tei. Notgs ora erel jeu allerta ed
hai schau encrescher per tei. “Mio, miu Mio”, hai jeu lu patertgau, pia
stos jeu bein saver co ti has num.
Mio:
Lu era quei pia falliu che tuts numnavan mei Bosse?
Retg:
O gie!
Mio:
Lu era tut falliu, quei cun aug Sixten ed onda Edla ed insuma tut.
Retg:
Mo ussa ei tut sco ei ha dad esser.
Mio:
Gie, ussa ei tut vegniu en uorden. Tgei caussas, danunder hai jeu mo
quella vestgadira?
Retg:
Ti eis vestgius sco tut ils affons en la tiara el lontan
Mio:
Mo cu hai jeu survegniu quella vestgadira nova? Jeu hai sentiu nuot.
Quei ei gie sco striegn.  -  Con fins che ti eis! Jeu less che onda Edla
vesess tei, lu savess ella che miu bab ei buc in lumpun.
Retg:
Ha ella pia cartiu quei?
Mio:
Gie, en mintga cass ha ella getg quei. …O, sche mo Benca savess tut
quei cheu. Jeu giavischass ch’el vesess ei.
Retg:
Benca – quei era tiu camerat, neve? Lais encrescher per el?
Mio :
GieNaa .. ussa hai jeu gie tei. Sas tgei, ti semeglias il bab da Benca.
Retg:
Propi, Ha Benca bugen siu bab?
Mio:
Gliez ei segir. Siu bab baghegia era adina aviuns da model cun el.
Quels dus han veramein bia spass ensemen.
Retg :
Quei ei in legher schabetg ! Jeu hai en miu casti in’entira stanza plein
models dad aviuns. Quels hai jeu teniu si per saver construir ensemen
els cun tei cura che jeu hagi finalmein anflau tei.
Mio:
Propi? Sin quei selegrel jeu!
Retg:
Neu, lein ir a mirar miu curtgin da rosas. Audas co ils papels d’argien
scalinan?
Mio:
Gie, e con bi ch’igl ei cheu. Astgel jeu tener tei pil maun?
Retg:
Secapescha, pertgei damondas?
Mio:
Atgnamein sundel jeu gie schon memia gronds, per dar maun sco in
affon pign, manegel jeu. Mo tochen oz hai jeu aunc mai astgau far quei.
Retg:
Lu eis ei uras che ti fas uss ei.
Mio:
Sche mo Benca savess tut quei. Lu savess el raquintar ad aug Sixten
ed onda Edla che Bo Wilhelm Olsson ha en verdad num Mio. Ch’el ei
ussa en la tiara el lontan tier siu bab, il retg, e ch’el ha schiii bien!
Retg:
Miu Mio, miu pign Mio! …Ti, sas ti star in mument persuls, jeu stuess
discuorer cun miu hortulan da rosas. Spetgas cheu sin mei?
Mio:
Mo ti emblidas bein buca mei, neve?
Retg:
Na, Mio! franc buc. Mintga minuta patratgel jeu che ti ei turnaus a casa
tier mei.
Mio:
Selegras ti schi fetg che jeu sun turnaus?
Retg:
 Hmm

S-LIN 4-1_Mio miu Mio_(sr) y


5
Mio:
Ed jeu pér, jeu selegrel schi fetg ch’ei fa sguezias, sco sche jeu fuss
plein limonada. Jeu hai mo aunc in giavisch, jeu less che Benca fuss
cheu!
Jum-Jum:
vegn cun camischa alva e manti blau  Tgau!
Mio:
Tgau! Tgi eis ti?
Jum-Jum:
Jeu sun Jum-Jum.
Mio:
Jum-Jum, has ti num aschia?
Jum-Jum:
Gieee
Mio:
Ti semeglias enzatgi che jeu enconuschel. Quel ha num Benca!
Jum-Jum:
Schia, semegliel jeu?
Mio:
Quei plai a mi. Vuls ti saver co jeu hai num? Jeu hai num Bosse. Na, ei
buc ver, jeu hai uss gie num Mio.
Jum-Jum:
Che ti has num Mio sai jeu schon. Nies signur, il retg, ha schau clamar
or en sia entira tiara che siu Mio tuorni a casa.
Mio:
Ei quei propi ver? Quei para legher! Mo che quei munta ton ad el …che
jeu tuornel a casa?
Jum-Jum
Mattei schon, el ha gie era spitgau mellis e mellis onns sin tei.
Utschi trest conta
Mio:
Buca stravaghescha! Exact nov onns ha el spetgau! Ei bein clar.
Jum-Jum:
Mellis e mellis onns ha el spetgau
Mio:
Vuls ti esser miu amitg, Jum-Jum?
Jum-Jum:
Gie, quei vi jeu. Nus lein far viadis ensemen. Era quei ei gia destinau
dapi mellis e mellis onns, creiel jeu.
Mio:
Ti tschontschas curios, mo jeu hai bugen tei. Ussa hai jeu pia tuttina in
amitg era sche Benca ei buca cheu.
Jum-Jum:
Gie, en mei has ti in ver amitg, Mio! dat il maun. Igl utschi conta!
Mio:
Jum-Jum, tgei curios utschi ei quei?
Jum-Jum:
Jeu numnel el igl utschi trest, perquei ch’el ei schi ners.
Mio:
Quel plai buc a mi.
Jum-Jum:
A mi bein. El ha schi buns egls. Utschi conta
Mio:
Mo cu el conta fa el mal a mi el cor, jeu hai l’impressiun ch’el conti mo
per mei. Enzatgei tut special.
Jum-Jum:
Forsa fa el quei. Forsa conta el gest per tei, prenci Mio!
Mio:
Ussa eis el sgulaus naven. Quei ei bien. Normal schulitgem d’utschals

Cu vegn miu bab puspei? Ti has bein e in bab, Jum-Jum?
Jum-Jum:
O mattei. El ei il hortulan da rosas da nies signur, il retg. Ed ina mumma
hai jeu era. Nus habitein vi leu en quella casetta alva. Sche ti vuls sas ti
visitar mei e far termagls cun mei.
Mio:
Jum-Jum, eis ti ferms?
Jum-Jum:
O, gie!
Mio:
Lein nus mirar qual che ei pli ferms?
Jum-Jum:
Pertgei buc. Jum-Jum ha sguezias e sto rir

 Atgnamein sai jeu gnanc sestrer perquei che jeu hai adina sguezias. Ti
buc ?
Mio :
Sai buc, emprova inagada. Ussa sto Mio rir, il retg vegn e Mio cala da
rir

Perduna che jeu hai ris schi dad ault.
Retg:
Pertgei seperstgisas ti ?
Mio:
Jeu hai tertgau che ti hagies buca bugen sche jeu riel schi dad ault. Bia
glieud ha buca bugen quei.

S-LIN 4-1_Mio miu Mio_(sr) y


6
Retg:
Ti mo ri, … aunc pli dad ault! Sas tgei, Mio? Jeu carezzel il cant dils
utschals, il bransinem da mes papels mo il bugen hai jeu sche miu fegl
ri el curtgin da rosas.
Mio:
Plaunsiu creiel jeu che ti hagies adina bugen mei, emporta nuot tgei che
jeu fetschel.
Retg:
Gest aschia eisi! E cheu ei gie era Jum-Jum. Stupent che vus essas gia
buns amitgs. Mio, jeu manegel che ti stuesses ir cun Jum-Jum a mirar
miu reginavel. Cavalchei entuorn in per gis. Jum-Jum sa mussar tut a ti.
Mio:
Cavalcar … nus vein gie gnanc in cavagl!
Retg:
E tgei ei quei cheu pia?  Miramis stat avon Mio
Mio :
Oooo
Retg :
Il cavagl sauda a ti. El ha num Miramis.
Jum-Jum :
Selegras ti, Mio ? Igl ei il pli bi cavagl digl entir reginavel.
Mio :
Miu Miramis, miu Miramis. Aber jeu sai buc, …jeu ughegel buc, …jeu
sai gie buca cavalcar.
Retg :
Has ti buc in cor curaschus,  Mio ? Sche jeu gitgel a ti che ti sappies
cavalcar lu sas ti quei.
Mio:
Sche ti gis quei, lu creiel jeu ei.

Astgel jeu cavalcar nua che jeu vi?
Retg:
Nua che ti vuls en miu entir reginavel.
Mio:
Tiu entir reginavel? Ei quel buca fetg gronds?
Retg:
Bein, el ei gronds. L’insla dils praus verds, cheu eis ti ussa. E cheu ei
miu casti. Mo speras dat ei aunc praus flurents e bots verds nua ch’ils
pasturs pertgiran las nuorsas. Cavalcar leu ei grondius, Mio.
Jum-Jum:
Astgein nus era ir da l’autra vart da l’aua e dils cuolms ?
Retg:
Era quei astgeis vus.Vus astgeis cavalcar nua che vus leis. Mo Mio,
enzatgei stos ti saver. Ei dat ina tiara che senumna la tiara dado.
Mio:
La tiara dado? Tgi habitescha leu?
Retg:
Il cavalier Cato ! Il nausch cavalier Cato! Miramis dat sinzur ed igl utschi
trest conta
Mio:
Brrr, co quei tuna!
Retg:
Mio, miu Mio, sche ti savesses con grevs che miu cor vegn cu jeu
patratgel al cavalier Cato.
Mio:
Lu patratga semplamein enzatgei auter.
Retg:
Bien pia … Lu cavalchei ! Stai bein Mio ! Stai bein Jum-Jum ! Il retg
mira suenter als dus buobs

3.maletg

Sper il begl sut in pumer
Mio:
O, tgei bellezia, Jum-Jum! Semplamein bellezia!
Jum-Jum:
Gie, bi eis ei cheu, neve!
Mio:
Gie propi, jeu hai bugen fluras e pastg verd ed utschals che contan. O
con bi che quei ei! Ed jeu hai bugen miu Miramis. Metta avon el sauda
propi a mi !
Jum-Jum:
Tiu bab, il retg ha schau vegnir in dils pli bials cavals alvs e regalau el a
ti.
Mio:
Enzatgei meglier vess el gnanc saviu far. Ins auda flautas Teidla, cheu
suna enzatgi.
Jum-Jum:
Quei ei Nonno. El pertgira las nuorsas.
Mio:
Savein nus buca star in mument tier el?

S-LIN 4-1_Mio miu Mio_(sr) y


7
Jum-Jum:
Mattei che nus savein.
Mio:
Hallo, Nonno!
Nonno:
Hallo, Mio!
Mio:
Daco sas ti che jeu hai num Mio?
Nonno:
Tgei creis ti lu? Mintga pasturet sin l’insla dils praus verds sa ch’il prenci
Mio ei turnaus a casa.
Mio:
A gie, da quei savevel jeu nuot.
Jum-Jum:
Ti sas schi pauc, Mio.
Mio:
Tgei curiosa canzun era quei che ti has sunau avon? Igl ei sco sche jeu
enconuschess ella. Jeu seregordel mo buca nua che jeu hai gia udiu
ella.
Nonno:
Igl ei ina canzun ch’ils pasturs sin l’insla dils praus verds sunan gia dapi
mellis e mellis onns.
Mio:
Quella canzun less jeu era emprender.
Nonno:
tonscha vi duas flautas.Leis vus omisdus sunar? Jeu hai oz gl’entir gi
tagliau flautas
Mio:
Grazia, quei ei bi da tei. Nonno suna la canzun e Mio e Jum-Jum sunan
cun el.
Mio:
Jeu sai gie sunar flauta. Mo daco sai jeu buc.
Jum-Jum:
Ti sas schi pauc, Mio.
Mio:
Quei has ti gia getg inagada … Nonno eis ei buca lungurus da pertgirar
nuorsas cheu tut persuls?
Nonno:
Na patratga,  jeu hai gie mias nuorsas e mes tschuts, quels
pasculeschan ussa denter ils bots e mintgaton vegn mia tatta e porta a
mi in canaster cun maglia. Mira cheu! Leis era enzatgei da migliar?
Mio:
Na, na  nus lein buca migliar naven a ti tias caussas.
Nonno:
Patratga, silmeins in toc paun pudeis vus bein.
Mio:
Gie bugen.
Jum-Jum:
Jeu hai en mintga cass fom. Nonno dat a mintgin in grond toc paun.
Mio:
Tgei bien paun! Quel gusta stupent. Tgei paun ei quei?
Nonno:
Mo, jeu sai buc. Nus schein a quel il paun che dosta la fom.
Mio:
Il paun che dosta la fom. Negin auter paun gusta schi stupent. Has ti
era enzatgei da beiber?
Nonno:
Mo aua!
Mio:
Tgei buontad aua. Schi buna aua hai jeu aunc mai buiu!
Nonno:
Igl ei aua dalla fontauna che dosta la seit. Gie igl ei bun’aua.
Mio:
Has ti priu ella ord quella fontauna leu?
Nonno:
Na, quei ei buc ina  fontauna dad aua.
Mio:
Tgei fontauna ei quei pia?
Nonno:
Nus schein ad ella la fontauna che scutina la notg.
Mio:
La fontauna che scutina la notg. Tgei misteriusa fontauna.
Nonno:
Ina fontauna pleina da praulas e canzuns. Talas ch’ei ha dau avon in
liung temps e che ein gia emblidadas. Mo la fontauna che scutina la
notg enconuscha aunc ellas.
Mio:
Jeu less udir ella. Jeu teidlel schi bugen praulas.
Jum-Jum:
Ei fa gia brin, Nonno. Savein nus gia udir la fontauna ?
Nonno :
Gie, mo vegni. Tuts treis seplaccan sur igl ur dalla fontauna

Ussa stueis vus star mureri … udis ?
Mio :
Jeu audel enzatgei … gie, jeu audel enzatgei. Spitgei in amen, aschia
scutina la fontauna : « Ei era inagada in fegl d’in retg … quel cavalcava
sin in cavagl alv  tras il clar dalla glina … el cavalcava atras igl uaul

S-LIN 4-1_Mio miu Mio_(sr) y


8
dalla stgiradetgna … Na, dapli vi jeu buca udir! Al prenci smanatscha
prighel. Jeu vi buca udir dapli!  Ei vegn pli e pli stgir.
Jum-Jum:
Gleiti vegn la notg. Mio, lein nus durmir cheu tier Nonno?
Mio:
Gieee, astgein nus quei, Nonno? Jeu hai aunc mai en mia veta durmiu
giuado.
Nonno:
Lu eis ei uras che ti emprovies inagada co quei ei. Jeu dormel giuado
dapi che jeu sun in pign. Mes frars ed jeu vein adina durmiu sper nies
fiug. E mias soras magari era.
Mio:
Has ti biars frars e soras?
Nonno:
Jeu vevel inagada pli bauld.
Mio:
Pli bauld? Mo nua ein els ussa?
Nonno:
Cato ... il nausch cavalier ha rapinau els. Ins auda Miramis ed igl utschi
Mio:
Engola il cavalier Cato affons?
Nonno:
Gie, ed el tegn a ferm els en la tiara dado. El ha priu naven da mei mes
frars Jiri e Lollo e mias soras Minonna-Nell e la pintga Jali, els tuts ha el
rapinau. Ord tut las casas e camonas dall’insla dils praus verds ha el
rapinau affons e menau els en la tiara dado.
Mio:
Ussa capeschel jeu pertgei ch’il cor da miu bab , il retg, ei vegnius schi
grevs cu el ha patertgau vid il cavalier Cato. Cavagl ed utschi
Jum-Jum:
Buca discuora da Cato ussa ch’ei vegn stgir. Nonno suna la veglia
melodia
Mio:
Igl ei schi misterius. Jeu hai il sentiment che quella canzun hagi da gir a
mi enzatgei tut special.
Nonno:
Gie, forsa ha la canzun da gir a ti enzatgei special, prenci Mio.
Mio:
Jum-Jum, nus lein far bein adatg da nossas flautas. Percass che nus
vessen da seperder sunein nus quella canzun e clamein aschia in
l’auter.
Jum-Jum:
Gie Mio, aschia lein nus far. Tuts treis sunan
Mio:
Quei ha tunau bein! Donn che negin auda co nus sunein.
Nonno:
Il pastg auda nus e las fluras ed il vent ed ils pumers.
Mio:
Ah gie? E plai nossa canzun e quels?
Nonno:
Gie, ella plai fetg bein ad els.
Mio:
Mo per las steilas vein nus aunc buca sunau. Mira co ellas tarlischan!
Nonno, creis ti che las steilas vessan plascher sche nus sunassen era
per ellas?
Nonno:
Gie, jeu crei schon.
Mio:
Lu sunein nus uss aunc ina canzun per las steilas avon che nus
semettin a durmir. Sunan e sezuglian lu en lur mantials

4.maletg

El curtgin da rosas
Mio sesa giun plaun e termaglia cun in aviun. El siemia dad enzatgei
auter, metta d’ina vart igl aviun.
Vusch da Mio:Ei era inagada in fegl dad in retg che cavalcava sin in cavagl alv el clar
dalla glina..El cavalcava atras igl uaul dalla stgiradetgna. – Pertgei
audel mo adina puspei quels plaids, adina, da gi e da notg? … In fegl
d’in retg gest sco jeu …Mo nua ei igl uaul dalla stgiradetgna e tgi vul
che jeu cavalcheschi en quel? Il retg vegn e Mio cuora encunter ad el
Retg.
Mio, miu Mio, eis ti tut persuls?

S-LIN 4-1_Mio miu Mio_(sr) y


9
Mio:
Jeu spetgel sin Jum-Jum. Nus vein baghegiau ina tegia vi leu davos ils
rusers
Retg:
Quella less jeu mirar.
Mio :
Sas tgei, Benca ha adina raquintau a mi da sias tegias ch’el ha
baghegiau duront las vacanzas. Mo jeu hai aunc maina saviu baghegiar
tegias, jeu hai adina mo viviu el marcau.
Retg:
Mo ussa has ti baghegiau ina.
Mio:
Gie, e tgeinina biala. Quei scrivess jeu bugen a Benca. Benca, miu
amitg, ti stuesses veser tgei biala tegia che jeu hai baghegiau el curtgin
da rosas.
Retg:
contempla igl aviun. Quel ei vegnius detg bials, manegel jeu.
Mio:
Neve, e tgei tschaffen che jeu hai giu da far el cun tei.
Retg:
Gie, quei creiel jeu e. Eis ti oz gia cavalcaus sin Miramis ?
Mio:
Mattei che nus essan gia stai. Jum-Jum ed jeu essan oz da marvegl gia
stai en la tiara da l’autra vart dall’aua. Mio tegn il maun dil bab. O bab
che ti has regalau a mi in schi bi cavagl.
Retg:
Ti has bugen el neve?
Mio:
Jeu carezel Miramis! Mo ti has buca tradiu a mi che Miramis sa
galoppar exact schi bein tras l’aria sco sin la tiara.
Retg:
Na quei hai jeu buc, quei duevas ti anflar ora sez.
Mio:
E gest quei hai jeu fatg, giebein! Cu nus levan ir sur la punt, sas quella
ch’ils guardians tilan si la sera e lain la damaun puspei giu …
Retg:
La punt dalla glisch matutina.
Mio:
Exact! Nus cavalcavan en galop stendiu sur la punt e tuttenina – stein
nus avon in precipezi. La punt era aunc buca giu diltuttafatg,
capeschas? Ed jeu hai tertgau, ussa … ussa curdein nus en la
profunditad e mai pli vesel jeu miu bab, il retg, mai pli.
Retg:
E tuttenina has ti sentiu che ti drovas buca temer?
Mio:
Gie, pertgei Miramis ei semplamein sgulaus atras l’aria.
Retg:
Ussa sas ti pia che ti sas cavalcar sur cuolms, sur auas e nibels
dapertut nua che ti vuls. Mio vegn pensivs

Tgei studegias?
Mio:
Bab, nua ei igl uaul dalla stgiradetgna?
Retg:
Igl uaul dalla stgiradetgna schai da l’autra vart dils cuolms. Mio miu Mio
pertgei damondas ti quei?
Mio:
Questa notg el clar dalla glina vi jeu cavalcar vi leu.
Retg:
Schia, gia ussa.
Mio:
Tgei eisi, bab? Lessas ti buca che jeu mondi? Eis ei malsegir da
cavalcar da notg atras igl uaul dalla stgiradetgna?
Retg:
Na, na, pertgei duess ei era esser malsegir? In uaul che ruaussa
pascheivlamein el stgir fa nuot dil mal. Il retg sesa giu e pusa il tgau el
maun, Mio stat speras e tegn siu maun sil schui dil bab.
Mio:
Lessas ti pli bugen che jeu stess cheu?
Retg:
Na miu Mio, ti astgas buca star cheu. Igl uaul dalla stgiradetgna spetga
tei.
Mio:
Mo eis ti lu era buca trests?
Retg:
Segir buc.
Mio:
Bien. Lu enquerel jeu ussa Jum-Jum e damondel el sch’el vegni era cun
mei. Cuora naven
Retg:
Mio, miu Mio!
Mio:
tuorna en la bratscha dil bab. Jeu tuornel gleiti puspei!

S-LIN 4-1_Mio miu Mio_(sr) y


10
Retg:
Sut vusch. Fas ti quei veramein?
Lai liber Mio e va naven. Jum-Jum vegn.
Mio:
Jum-Jum, jeu cavalcheschel questa notg egl uaul dalla stgiradetgna.
Jum-Jum:
Schia, finalmein!
Mio:
Finalmein, gis ti ? Gia ussa, ha miu bab getg! Misterius! Vegns ti cun
mei , Jum-Jum?
Jum-Jum:
Gie, mattei, che jeu vegnel cun tei!
Mio:
Miramis, neu! Omisdus sesan sil cavagl

Miramis, porta nus egl uaul dalla stgiradetgna! Cavagl dat sissu

Vas ti bugen en leu?
Jum-Jum:
Gie, leu eis el da casa. Egl uaul dalla stgiradetgna dat ei tschien cavals
alvs, exact sco Miramis.
Mio:
Quei hai jeu buca saviu!
Jum-Jum:
 Ti sas schi pauc, Mio!
Vusch da Mio: Sgola, Miramis, sgola sur l’aua! Sgola sur ils cuolms! Porta nus schi
spert sco pusseivel egl uaul dalla stgiradetgna … Ei era inagada in fegl
d’in retg, quel cavalcava sin in cavagl alv atras il clar dalla glina. E
prenmira sut el schai igl uaul dalla stgiradetgna e spetga sin el. Sgola
giu e setschenta Miramis, setschenta denter las crunas dallas plontas.

5.maletg

Tier la tissunza

Mio:
Schia, cheu fussen nus! Miramis dat sissu e 100 cavals alvs rispundan

Audas, Miramis, tes amitgs cloman tei, va e salida els!

Jeu hai il sentiment sco sch’igl uaul dalla stgiradetgna teness per el in
misteri. Sentas ti era quei, Jum-Jum?
Jeu crei che mintga pumer enconuschi il misteri, pertgei astgel jeu buca
saver el? Ins auda il taler
Jum-Jum:
Teidla! Enzatgi sesa vid il taler e teissa.
Mio:
Neu, lein ir a mirar tgi che quei ei.
Tissunza:
Vegni neutier, mes buobs. Jeu hai dagitg spitgau sin vus.
Mio :
Pertgei sesas ti cheu da mesanotg e teissas ?
Tissunza:
Jeu teissel teilas da praulas, teilas da siemis. Quei san ins mo far da
notg.
Mio:
Cun tgei teissas ti che quei vegn schi bi?
Tissunza:
Radi, radi dalla glina,

saung dil cor schi cauld,

tgietschen purpur ed argien,

flurs maler dil prau

fan las teilas lomas finas,

finas sco il vent da notg

che carsina tut las tschemas

audas igl utschi cantar?
Mio:
Tgei conta igl utschi?
Tisunza:
El conta da mia feglia che ei vegnida rapinada.
Mio:
Tgi ha lu rapinau tia feglia? Na, buca gi il num!
Tissunza:
Na, pertgei el fa stizzar la glisch dalla glina e sflurir las fluras.

Mio semeina e siu manti stat pendius en in cagliom. La tissunza
cuntscha il scarp.

S-LIN 4-1_Mio miu Mio_(sr) y


11
Mio:
Ussa capeschel jeu. Perquei conta igl utschi trest traso. El selamenta
per tut ils affons rapinai. Ed ussa sai jeu era pertgei che jeu hai stuiu ir
questa notg egl uaul dalla stgiradetgna. La tiara dado schai gest davos
quei uaul, ni buc?
Jum-Jum:
Gie, gest davostier ei la tiara dado.
Mio:
Leu vi jeu ir! En la tiara dado. Aunc questa notg!
Jum-Jum:
Quei sai jeu!
Mio :
Pertgei sas ti quei ? Jeu sai gie sez pér dapi ina minuta quei!
Jum-Jum:
 Ti sas schi pauc, Mio!
Mio:
Mo ti, ti sas tut?
Jum-Jum:
Gie jeu sai! Jeu sai che ti stos ir en la tiara dado. Tuts san quei!
Mio:
Tuts san quei?
Jum-Jum:
Gie igl utschi trest sa ei, la tissunza sa ei, tschien cavals san ei, ils
pumers scutinan ei in a l’auter ed era il pastg e las fluras san ei.
Mio:
Propi?
Jum-Jum:
Mintga pasturet sin l’insla dils praus verds sa ei e suna ei sin sia flauta.
Jeu gitgel a ti, tuts san ei.
Mio:
E miu bab, il retg?
Jum-Jum:
Tiu bab, il retg ha schon adina saviu ei.
Mio:
Vul el che jeu mondi vi leu?
Jum-Jum:
El ei trests mo el giavischa tuttina che ti mondies.
Mio:
Mo sche quei ei mia mort? Vul miu bab lu tuttina che jeu mondi?
Jum-Jum:
Gie, el vul ei!
Mio:
Mo, jeu ughegel buc! Igl utschi conta
Tissunza:
El conta da mia feglia …
Mio:
Jum-Jum, jeu mon. Jeu mon en la tiara dado.
Jum-Jum :
Jeu savevel ei.
Mio:
Stai bein, car Jum-Jum.
Jum-Jum:
Jeu vegnel cun tei.
Mio:
Na, Jum-Jum, leu nua che jeu mon sas ti buc accumpignar mei.
Jum-Jum:
Bein, jeu suondel tei. In buob cun saung d’in retg che cavalchescha sin
in cavagl alv cun in sulet amitg che accumpogna el …aschia eis ei
vegniu communicau dapi tschentaners en las praulas. Ti sas buca
midar quei che ei destinau dapi mellis e mellis onns.
Tissunza:
Gie, dapi mellis e mellis onns. Ils vents cantavan gia quei cu jeu hai
plantau mes malers. E quei ei gia in liung temps. Mira Mio, jeu hai
cuntschau tiu manti, el veva in scarp. Ed jeu hai fietergiau el cun teila
da praulas. Mia pli fina teila regalel jeu a quel che spendra mia feglietta.
Mio:
Grazia!
Tissunza:
E cheu has ti aunc paun, paun che dosta la fom. Buca sfarlatta el, vias
dalla fom schain avon tei.
Mio:
Essan nus pinai, Jum-Jum?
Jum-Jum:
Nus essan pinai!  Miramis dat sissu

6.maletg:

En la tiara dado

Mio:
Ei gida tut nuot, Miramis. Nus stuein ir viaden en la stgiradetgna.Tras
quella porta nera cheu davon stuein nus ir, davos quella schai la tiara
dado. Els cavalcheschan vinavon.

S-LIN 4-1_Mio miu Mio_(sr) y


12
Cheu ei il cunfin. Jeu sentel ei. Ussa essan nus en la tiara dado. Jeu
sentel ei perquei che miu cor schela en miu pez.
Jum-Jum:
Sche mo il trutg fuss buca schi stgirs. Sche mo ils cuolms fussen buca
schi selvadis e nus buca schi pigns e persuls.
Eno:in tec zuppau Jeu mierel dalla fom! Oh,oh
Mio :
Jum-Jum, cheu pitescha enzatgi fom, neu nus stuein mirar tgi che quei
ei.

Miramis, ti stas cheu. Nus essan prest anavos.
Eno :
Oh, jeu mierel dalla fom ! vesa ils dus buobs e tema els.

Fagei nuot a mi ! Buca fagei dil mal a mi!
Mio:
Nus fagein nuot dil mal a ti. Nus essan vegni per dar paun a ti.

Cheu pren quei paun! Buca hagies tema!
Eno:
Quei ei paun! Quei ei ver paun, paun che dosta la fom! Danunder
vegnis vus? Nua dat i da quei paun? Per l’amur da mia fom, schei a mi
nua ch’ei dat da quei paun. Schei a mi danunder che vus vegnis.
Mio:
Nus vegnin ord la tiara el lontan. Leu dat ei da quei paun.
Eno:
Pertgei essas vus vegni?
Mio:
Jeu vi cumbatter cul cavalier Cato.
Eno:
dat in griu e croda per tiara.semuenta encunter Mio

Turnei! Mei puspei a casa! Turnei avon ch’igl ei memia tard!
Mio:
Jeu tuornel buc. Jeu sun vegnius per cumbatter cun Cato.
Eno:
Psst! Stai eri! Ses spiuns audan schiglioc tei.
Mio:
Ils spiuns da Cato?
Eno:
Stai eri, buob! Buca numna siu num. Vuls ti perder tia veta? Gie, gie ses
spiuns ein dapertut. Controlleschan tut ed adina. Ins sa sefidar da
negin. Mintgin sa tradir tei e surdar tei al cavalier. A quel che habitescha
leu el casti ner da l’autra vart dil lag.
Mio:
Mo ti, ti tradeschas buca mei, ti bein buc?
Eno:
Na, aunc dat ei en quella tiara entgins carstgauns che ein buca
traditurs. Ed aunc dat ei fravis che fan armas.
Jum-Jum:
Nus duvrein in’arma. Mio drova ina spada.
Eno:
Audas ti ils utschals striunai? Ti sas franc tgi che ha striunau els? Vuls ti
era daventar in da quels utschals e sgular tugi sur il lag e  selamentar?
Mio:
Tgei gis ti? Jum-Jum, quels utschals ein ils frars e las soras da Nonno e
la feglietta dalla tissunza e tut tschels che Cato ha striunau
Jum-Jum:
Mio drova exnum ina spada.
Eno:
Tema per tia veta has ti bein buc! Pervia da mei! Va tier il fravi e salida
el dad Eno. Gi ad el cheti drovies ina spada che fenda crappa. E gi ad
el che ti seigies in cavalier dalla tiara el lontan – quei eis ti bein, ni buc?
Jum-Jum:
Gie el ei il prenci Mio ord la tiara el lontan.
Mio:
Nua anflel jeu il fravi da spadas?
Eno:
En la tauna la pli profunda en il cuolm il pli stgir. Va tras igl uaul dalla
mort. Va ussa, prenci Mio ! Jeu stun cheu e giavischel a ti bien cletg.
Mo tgisa, forsa audel jeu gia questa notg in niev utschi che sgola
lamentond sur il lag.
7.maletg

Egl uaul dalla mort

Mio e Jum-Jum seschluetan pigl uaul entuorn, Miramis ei malruasseivels e dat sinzur
Mio :
Jum-Jum, nua ei Miramis, tgei ha el?

S-LIN 4-1_Mio miu Mio_(sr) y


13
Jum-Jum:
Els han pigliau el, mira ils spiuns vulan menar naven el.
Mio:
Na, na! Els astgan buca prender naven a mi miu cavagl !
Jum-Jum:
Psst, stai eri! Schiglioc peglian els era aunc nus. Lu sas ti mai
cumbatter cun cavalier Cato.
Mio:
Mo els astgan buca prender naven a mi miu Miramis.
Jum-Jum:
Stai eri! Jeu audel vuschs.
Spiun 1:
Enzatgi ei ius sur il cunfin. Enzatgi ei cavalcaus sil cavagl alv.
Spiun 2:
Igl inimitg ei denter nus.
Spiun 1:
Enquera el, enquera dapertut el! Sch’igl inimitg ei cheu egl uaul dalla
mort sa el buca mitschar. Enquera el, enquera dapertut el !
Mio :
Els vegnan encunter nus.
Jum-Jum:
Lu eis ei finiu cun nus.
Mio :
Spert, sezuppa cheu ! Cheu sper quella preit crap !
Spiun 1:
Igl inimitg ei denter nus.
Spiun 2:
Cheu eis el! Pigliei el, pigliei el! La preit crap sesarva e Mio e Jum-Jum
svaneschan

8.maletg

El pli ner cuolm

Mio:
Mamma mia, co essan nus pomai arrivai en quella tauna?
Jum-Jum:
La preit crap ei sesaviarta. Jeu creiel ch’il cuolm hagi vuliu spindrar nus.
Schiglioc fussen nus ussa en las greflas da Cato.
Mio.
Sco Miramis. Oh, nua savess miu Miramis po esser? Mo ti mo spetga
tochen che jeu hai mia spada! Spetga tochen che jeu hai dumignau la
battaglia encunter Cato.
Jum-Jum:
Lu survegns ti era anavos Miramis. Quei creiel jeu per franc.
Mio:
Manegias? Gie, jeu stoi survegnir anavos el!
Jum-Jum:
Quei cheu ei segir il pli stgir cuolm dil mund.
Mio:
Ed en la pli profunda tauna dil pli stgir cuolm stat il fravi da spadas. Neu
nus stuein encurir el.
Jum-Jum:
Mo cheu dat ei tons zulers stgirs, co duein nus anflar la dretga via tier il
fravi?
Mio:
Forsa eis ei quella cheu.
Jum-Jum:
Sch’ei fuss mo buca schi stgir e nus buca schi pigns e persuls.
Mio:
En quei cuolm savess ins veramein perder la via. Nus stuein dar maun
in a l’auter per che nus seperdien buc. Jum-Jum, nua eis ti?
Eno:
Jum-Jum, nua eis ti?
Mio.
Bragia Oooh, ussa sundel jeu tut persuls. Senza Miramis e senza Jum-
Jum. Jum-Jum, nua eis ti? El pren sia flauta orda sac e suna, Jum-Jum
rispunda el lontan, lu pli datier e vegn neunavon, els sembratschan.

O Jum-Jum, jeu hai schon temiu che jeu vesi mai pli tei.
Jum-Jum:
Quei hai jeu era tertgau. Patratga, sche nus vessan buca giu nossas
flautas. Sche jeu vess puspei inagada da veser Nonno, vi jeu engraziar
ad el ch’el ha regalau a nus las flautas.
Mio.
Jeu era. Neu, Jum-Jum, nus stuein ir vinavon. Nus sunein cun dad ir lu
anflein nus franc la dretga via.
Fravi.
Tgi suna cheu en miu cuolm?
Jum-Jum:
Prenci Mio ord la tiara el lontan. Prenci Mio e siu cumpogn.

S-LIN 4-1_Mio miu Mio_(sr) y


14
Mio:
Jeu sun vegnius per rugar tei per ina spada. Eno termetta nus tier tei.
Fravi.
Tgei vuls ti cun ina spada?
Mio:
Jeu vi cumbatter cun il cavalier Cato.
Fravi.
Cavalier Cato! Mort e miseria ad el!  Mira cheu mias spadas. Tut
quellas hai jeu fatg per Cato e tuttina hassegia negin el aschi zun sco
jeu, siu fravi.
Mio:
Tgi ha fermau tei vid il cuolm cun cadeinas?
Fravi:
Cavalier Cato, tgi auter?
Mio:
Pertgei liuas ti buca las cadeinas sur tiu fiug e fendas ellas cun tiu
marti?
Fravi:
Perquei che ni fiug ni marti vegnan da fender las cadeinas dad odi da
Cato.
Jum-Jum:
Pertgei stos ti purtar las cadeinas dad odi?
Fravi:
Perquei che jeu fetschel las spadas. Las spadas che mazzan ils buns
che ein senza cuolpa. Mo jeu hai ina spada dalla quala il cavalier sa
nuot.
Mio.
Oh, tgei spada!
Fravi.
Mellis e mellis onns hai jeu luvrau vid quella spada che taglia crappa.
Quella cheu eis ei!
Mio:
Pertgei drovas ti ina spada che taglia crappa?
Fravi:
Quei vi jeu gir a ti. Quella spada ei buca per ils buns e senza cuolpa.
Quella spada ei per il cavalier Cato. El ha in cor da crap. Savevas ti
buca quei?
Mio:
Na, quei hai jeu buca saviu. Jeu sai mo che jeu sun vegnius per
cumbatter cun el.
Fravi.
In cor da crap ha el. Ed ina grefla da fier.
Mio:
Ina grefla da fier?
Fravi:
Gie, ina grefla da fier enstagl dad in maun.
Mio:
E tgei fa el cun quella grefla da fier?
Fravi:
Cun quella scarpa el il cor dil carstgaun ord il pez. Ina stratga cun sia
grefla e – ratsch – il cor ei naven. Persuenter dat el a sia unfrenda in
cor da crap.
Mio:
Dai a mi tia spada che taglia crappa, per che jeu sappi cumbatter cun
Cato.
Fravi:
Gie, ti dueis ver mia spada. Jeu dun ella a ti perquei che tia egliada ei
schi clara e perquei che ti has sunau schi bein en miu cuolm.
Mio:
pren la spada e smeina el sur siu tgau Oh, jeu sentel ella sco fiug en
miu tgierp. Igl ei sco sche jeu teness ina flomma en miu maun.
Fravi:
Ina flomma ardenta ei quella spada, giebein! E gleiti cumbatta cavalier
Cato siu davos cumbat. Sche ti eis quel che jeu creiel !
Mio:
Mo co vegnin nus tier il casti da Cato?
Fravi:
arva la preit crap Mira cheu. Il cavalier Cato sa bia. Mo el sa buca che
jeu hai cavau ina ruosna el grep ed aschia aviert mia perschun.
Mio:
Teidla, ils utschals striunai! Tgei tarladiu lag! Tgei lag ei quei?
Fravi:
El senumna il lag dalla mort.Tut en la tiara da Cato ei miert. El lag dalla
mort senoda buc in pesch, egl uaul dalla mort crescha buc in fegl verd.
Tut ei miert. E da l’autra vart dil lag ei il casti ner dil cavalier
Jum-Jum:
Mira cheu! Avon la ruosna tier la tauna schai ina barca.
Fravi:
Mia barca zuppada sin mia riva zuppada. Era da quei sa il cavalier nuot.
Mio:
Das ti a nus tia barca?

S-LIN 4-1_Mio miu Mio_(sr) y


15
Fravi:
Secapescha! El ri  Cavalier Cato sa bia, mo el sa buca tgi che rema
questa notg en mia barca sur il lag dalla mort.
Mio:
Ei dat denton era enzatgei che ti sas buc. Tgisa sche ti survegns puspei
anavos tia barca? Forsa schai ella questa notg sco ina tgina sil funs dil
lag dalla mort ed en quella tgina dorman Mio e Jum-Jum per adina. Tgei
gis ti lu?
Fravi.
Lu gitgel jeu: Dorma bein prenci Mio! Dorma bein en tia tgina sil funs dil
lag.
Mio:
Neu, Jum-Jum!
Fravi.
Dai adatg, prenci Mio! Dai adatg cu ti vesas la grefla da fier. Sche ti eis
lu buca semtgaus cun tia spada lu eis ei finiu cun prenci Mio.

Jum-Jum e Mio seruschnan atras la ruosna
Vusch che scutina: Finiu cun prenci Mio! Finiu cun prenci Mio!

9.maletg

Sil lag dalla mort

Mio:
Aunc mai hai jeu viu talas undas. Sche nossa barca scadeina vid la
greppa dil casti ner lu eis ei finiu cun nus.
Jum-Jum:
Sche nossa barca fuss mo buc aschi pintga, sche las undas fussen mo
buc aschi selvadias e sche nus fussen mo buc aschi pigns e persuls.
Mio:
Teidla! Ils utschals striunai … Eis ti il frar da Nonno? E ti, eis ti la feglia
dalla tissunza? Oh, Jum-Jum, jeu less liberar tut quels affons striunai e
menar els casa.
Jum-Jum :
Tegn ferm las palas, Mio schiglioc mein nus alla malura ! Mo mira, las
undas secalman, il lag vegn tut ruasseivels.
Mio :
Sas ti, tgei che jeu creiel ? Jeu creiel che il lag dalla mort era inagada in
bi e migeivel lag blau nua che affons fagevan bogn e termagliavan. E
perquei vul il lag ussa gidar quel che vegn per cumbatter cun cavalier
Cato.
Jum-Jum:
Mio, ussa essan nus alla riva. Spetga jeu segliel o e fermel la barca.

Jum-Jum seglia alla riva e vegn pigliaus dils spiuns senza che Mio
senta enzatgei
Mio:
Dai tiu maun a mi, Jum-Jum, per che jeu scarpetschi buca sur la spada.
Cato:
Gie, pren miu maun, lu gidel jeu tei. Cheu pren miu maun!

Mio peglia la grefla da fier e dat in griu d’anguoscha, canera!

10.maletg

El casti ner

Mio e Jum-Jum avon Cato, dus spiuns, Cato ha la spada enta maun

Cato:
Aunc mai hai jeu viu ina spada schi malsegira en miu casti. Tgei duei
jeu far cun quella? Ils buns e quels senza cuolpa mazz’ins buca cun ina
tala spada. Tgei duei jeu pia far cun quella? Jeu fierel ella el lag dalla
mort, pertgei aunc mai hai jeu viu ina spada schi malsegira.

Fiera la spada ord finiastra el lag

S-LIN 4-1_Mio miu Mio_(sr) y


16
Cato:
Gie, e tgei fetschel ussa cun mes inimitgs che ein vegni da lunsch per
mazzar mei?Jeu savess striunar els en utschals e schar sgular els
selamentond sur il lag dalla mort duront mellis e mellis onns. Jeu
savess denton era dar ad els cors da crap e far els mes survients che
jeu savess mudergiar gi per gi. Jeu savess era serrar els en la tuor e
schar murir els dalla fom. Gie, jeu creiel che jeu siari els en la tuor dalla
fom.

Mira cheu ! Ti has tertgau che ti peglies miu maun, mo ei era mia grefla
da fier. Jeu enconuschel tei, prenci Mio. Schigleiti che jeu hai viu tiu
cavagl alv hai jeu saviu che ti seigies vegnius. Jeu sun sesius cheu ed
hai spitgau sin tei. E ti eis vegnius. Ti has tertgau che quei seigi la notg
dil cumbat. Mo ti has sbigliau. Quei ei la notg dalla fom. En mia tuor ei
la notg schi liunga e la fom schi gronda ch’ins surviva buc ina solia notg.
Va quella notg a fin schain en mia tuor mo aunc in per oss alvs. Quei ei
lu tut tgei che resta dil prenci Mio e siu cumpogn.

Serrei en la tuor cun siat siaras els! E postei siat guardias avon la
porta ! Stai bein, prenci Mio! Dorma bein en mia tuor dalla fom!

11.maletg

En la tuor dalla fom

Pintga finiastra cun ghitter, ils buobs sesan giun plaun, Mio ha priu giu
siu manti, quel schai giun plaun sper Jum-Jum

Jum-Jum:
Stuein nus ussa murir, Mio?
Mio:
Jeu creiel, jeu sentel schon co la fom mudregia mei e maglia plaunsiu si
miu intern.
Jum-Jum:
Mo sche la mort fuss buca schi greva e nus buca schi pigns e persuls.
Mio.
E sche mo miu bab, il retg, fuss buca schi lunsch naven … Jeu vi en
mia davosa ura patertgar ad el. Sas aunc, Jum-Jum, con bi ch’ei era a
casa el curtgin dallas rosas?
Jum-Jum :
Gie, e sas aunc co nus cavalcavan sur ils praus e sunavan sin nossas
flautas.
Mio :
Neu, lein era ussa sunar. Schi gitg tochen che la fom fa durmir nus.

Els prendan las flautas e sunan
Mio :
Jeu hai freid, fai schi bien e dai a mi miu manti. Mio metta entuorn il
manti cul dadens ano
Jum-Jum:
Mio, nua eis ti? Jeu vesel buca pli tei.
Mio:
Cheu sun jeu, vesas bein.
Jum-Jum:
Na, nua? Jeu vesel buca tei.
Mio:
pren giu il manti Vesas ussa mei?
Jum-Jum.
Gie, cheu eis ti gie, fai buca talas temas a mi. Nua has ti sezuppau?
Mio:
En miu manti. Sas buca pli che la tissunza ha fietergiau el cun teila da
praulas? Schigleiti che jeu volvel miu manti fa quel mei nunveseivels.
Jum-Jum:
Nunveseivels? Sas tgei, lu clamein nus schi dad ault sco nus savein.
Franc vegnan ils guardians lu a mirar tgei che nus vein. Cu els arvan igl
esch sas ti seschluitar giuado senza ch’els sentan. Aschia  sas ti turnar
a casa en la tiara el lontan.
Mio:
E ti, Jum-Jum?
Jum-Jum:
Jeu stoi star cheu.

S-LIN 4-1_Mio miu Mio_(sr) y


17
Mio :
Na, Jum-Jum, ti eis miu sulet amitg, sche nus vegnin buca da scappar
ensemen lu murin nus cheu ensemen.
Jum-Jum :
Grazia Mio, che ti has getg quei !

Tras la finiastra aud’ins ils utschals ed enzatgi stenda viaden la spada.
Mio:
Mira, Jum-Jum, mira, la spada!
Jum-Jum:
Co vegn quella en cheu?
Mio:
Ils utschals striunai. Els ston ver pescau la spada ord il lag dalla mort ed
ussa han els purtau ella en lur becs tochen cheu.
Jum-Jum:
Els han franc udiu nossas flautas, aschia han els anflau nus en la tuor.
Mio:
Teidla, Jum-Jum, jeu vi vegnir ord quella tuor. Cun ina spada che taglia
crappa sai jeu era arver siat siaras. E miu manti fa mei nunveseivels
pils guardians.
Jum-Jum:
Giebein, si el cumbat, Mio! Jeu spetgel tochen che ti vegns per mei.
Mio:
Mia spada. Mia flomma ardenta, ussa s’avischina il cumbat sil qual jeu
hai spitgau mellis e mellis onns.

12.maletg

El casti ner

Cato sesa cul dies encunter Mio che entra cun la spada alzada

Mio.
Semeina, cavalier Cato! Ussa entscheiva tiu davos cumbat. Cato pren
la spada ed els cumbattan, la finala petga Mio la spada orda maun a
Cato e passa sin ella
Cato.
Fai quei che ti stos, prenci Mio! Mo mira che ti perfories miu cor da
crap, gia dagitg ha quel dulau ed isau en miu pez.

Cato croda, ei vegn clar, Mio mira sin la spada, cuora alla finiastra
Mio.
Mai pli vi jeu tener ina spada enta maun! Mai pli vi jeu mazzar enzatgi!
Sfundra per adina el lag dalla mort !

Lai dar la spada ord finiastra e vesa ch’il mund ei semidaus

Il lag dalla mort ei buca pli! In bi lag blau ei ussa leu ed ils utschals
striunai sgolan era buca pli sur il lag.
Enstagl da Cato ein mo in per craps e la grefla da fier giun plaun
In per craps e la grefla da fier ei tut tgei che ei vanzau da tei, cavalier
Cato! In utschiet schuletga

Tgei pauper utschiet che sgolatscha entuorn cheu.Spetga utschiet, jeu
vi gidar tei! , Mio peglia el lai sgular el od finiastra Sgola utschi, sgola, la
notg ei vargada, mira il gi ei arrivaus!

Jum-Jum entra, els s’embratschan
Mio:
Igl ei vargau, Jum-Jum, ei dat negin Cato pli!
Jum-Jum:
Gie, ed era negins spiuns e guardians pli, tuts ein svani. Negin
controllescha e spiunescha pli. E sas tgei, Mio, sas tgi che spetga giu
en la cuort? – Miramis!
Mio:
Oh, miu Miramis! Neu lein ir, jeu stoi ir tier el! E Jum-Jum, tut ils
utschals striunai ein svani. Nua ein els tgisa? Jeu stoi saver quei.
Lollo entra

Tgi eis ti?
Lollo.
Jeu sun Lollo, il frar da Nonno. Jeu sun in da quels che ti has spindrau.
Nus essan buca pli utschals striunai.
Mio:
Lollo, co jeu selegrel da quei!

S-LIN 4-1_Mio miu Mio_(sr) y


18
Lollo:
E nus per, co nus essan leds. Nus spitgein tuts giu sper la riva. Nus
sperein che ti meinies nus a casa.
Mio.
Gie, quei vi jeu far!
Lollo:
Nus lein dar in regal a ti. Lessas ti quei?
Mio:
In fegl verd. Danunder has ti quel?
Lollo:
Eno ha purtau el. El ha anflau el egl uaul dalla mort. Ei verdegia ussa
era leu.
Mio:
Grazia Lollo.

Mira, Jum-Jum, in schi bi fegl verd. Quel prendel jeu cun mei per
mussar el a miu bab, il retg.
Jum-Jum:
Quel vegn segiramein a selegrar da quel.
Mio:
Tgisa tgei ch’el fa ussa, il retg? Jeu creiel ch’el camini per siu curtgin da
rosas entuorn e spetgi vess che jeu tuorni. El sa gie aunc gnanc co il
cumbat ei ius a fin. Sin quel ha el spitgau mellis e mellis onns. Jeu
creiel ch’el fetschi quittaus e spetgi vess. Patratga mo sch’el vesa mei
en cuort, sche jeu cavalcheschel tras la porta. Sas ti tgei ch’el vegn lu a
clamar ?

Vusch dil retg:Mio, miu Mio!

S-LIN 4-1_Mio miu Mio_(sr) y


19

Rollas:
Bosse

Marco

 Mio

Sarina, maletg 2-3

Anna-Lena,  maletg 4-7

Raffaela,  maletg 8-12

 Benka

Etienne

 Jum-Jum

Nina P, maletg 2, 3, 4,

Nina S, maletg 5 - 12

 Bab da Benka
Rico

Vusch da Bosse
Rico

 Retg

Armando , maletg 2

Jonas, maletg 4
Aug Sixten

Jonas

 Fravi

Josh

 Onda Edla

Liv

Lollo

Liv

 Lundin

Nadja

 Tissunza

Michelle

Eno

Patrick

 Cato

Pablo

 Nonno

Nathalie

 Spért

Seraina

 Spiun 1

Pablo

 Spiun 2

Dérick

 Vusch d’utschi
Liv

 Vusch da cavagl
Seraina

S-LIN 4-1_Mio miu Mio_(sr) y


S-MANE 4-1
Ina via dalla crusch


Persunas:
Ina derschadra ni in derschader
Il fugitiv
La mumma
Plidadra
Plidader
Pliras mattatschas da 12-15 onns
Ina famiglia indigena da Borneo

Denter las singulas scenas vegn mussau cun dias mintgamai il tetel ed il numer dalla staziun, lu in
dia cun in maletg concernet che stat sco culissa duront che la staziun vegn giugada.
Ils dias concernets san ins retrer da Linus Flepp Davos Mustér 7180 Mustér, ni crear sez tals.
Musica ad libitum els loghens indicai.
Igl ei absolutamein legitim d'actualisar ina staziun u l' autra.


Entrada

Musica circa ina minuta.

I. Staziun
LA DERTGIRA
Jesus vegn sentenziaus alla mort

Derschadra:
Ti lesses star sco fugitiv en nossa tiara?
Fugitiv:
Gie, en mia patria carezada sun jeu buca segirs dalla veta.
Derschadra:
Da tgei inculpeschan ei tei?
Fugitiv:
Jeu hagi agitau encunter la regenza da mia tiara ed hagi instradau

revoltas. In amitg da miu bab che lavura tier la polizia ha schau saver

nus che jeu dueigi svanir, schiglioc seigi ei segir che jeu vegni en

perschun senza haver il dretg e la garanzia ch'ina dertgira independenta

interqueri sche jeu seigi cupeivels ni buca.

S-MANE 4-1_Ina via dalla crusch_(sr) y


2
Derschadra:
E tgi ha pagau tut ils cuosts da svanir e da vegnir tier nus?
Fugitiv:
Miu bab. El ei in um beinstont e cun bia pussonza en nossa tiara.
Derschadra:
Lu stos ti turnar a casa. Sche tiu bab ha daners da stiarner, sa el era

procurar che ti sappies viver en tutta segirtad en tia tiara.
Fugitiv:
Na, quei sa el buc. Las relaziuns politicas semidan di per di. Astgel jeu

buca star vinavon cheu tier vus?
Derschadra:
Anton Pondjab! (Pondschab) Dat gnanc da marcadar. Nies ministeri ha

decidiu aschia. Cheu ein tias scartiras, tiu pass, tiu visum ed enzatgei

daners da sac. En quendisch dis has ti dad esser svanius ord nossa tiara.

Anton Pondjab!

II. Staziun
ILS MAUNS
Jesus pren la crusch sin sia schuiala

Fugitiv:
Anton Pondjab. En quendisch dis has ti dad esser svanius da cheu.

Jeu stoi prender la crusch sin mia schuiala. Jeu hai survegniu mias

scartiras, miu pass, miu visum ed enzatgei daners da sac perfin. Jeu stoi

svanir enteifer quendisch dis. Schizun il bigliet per il sgol han ei pagau.

(Sfeglia el scatiram.)

Mo anflel jeu aunc leu miu bab e mia mumma che retscheivan mei e

che san segidar cun mei?

Han els  forsa era piars lur influenza politica, perquei ch' in da lur fegls

ha agitau encunter las structuras dictatoricas e  da caltschina?

Mo jeu hai buca lètgas, jeu pren la crusch sin miu schui.

III. Staziun
LA CURDADA
Jesus croda l' emprema ga sut la crusch

Fugitiv:
D' ina vart eis ei vossa tiara che ha dau tetg a mi per entgins dis.

Da l' autra vart ei la beinstonza da mes geniturs. Mes geniturs en mia

patria che stuessen segidar ussa cun in fegl che ha agitau encunter la

regenza. E tgi gida mei? Gnanc in, gnanc ina......

Negin che vul s'exponer e capir mia situaziun.

Jeu pos buca pli. Il buordi smacca mei a tiara, ed jeu vesel buca ina

aurora. Mo l' aurora sto vegnir.

Musica circa ina minuta.

S-MANE 4-1_Ina via dalla crusch_(sr) y


3

IV. Staziun
LA SENTUPADA
Jesus entaupa sia mumma

La mumma:
Nua ei miu fegl? Jeu emblidel mai quella damaun che jeu hai

accumpignau el alla plazza aviatica. Co nus essan i tras las controllas cun

scartiras sfalsificadas.

Sco malfatschentas e canagliamenta.Co nus sesnuevan bunamein dalla tema.

Co nus essan s'embratschai e co nus havein dau curascha in a l' auter, schegie

che nus eran omisdus afuns. Co jeu hai rugau Diu ch' el emblidi buca nus

e che nies car Anton anfli buns carstgauns lunsch, lunsch naven da nus el vest

nua ch' ins tschontscha lungatgs che nus capin buca e nua ch' ins scriva ina

scartira che nus savein buca leger.

Jeu hai rugau tier Jesus ch' el consoleschi mei e mellis autras mummas ch' ein

ella medema situaziun sco jeu. E che miu fegl anfli ella Europa ina persuna

cun in cor d' ina mumma.

V. Staziun
LA LESCHA
Simon da Cirena gida Jesus a purtar la crusch

Derschadra:
Enzaco enconuschel jeu tei.
Fugitiv:
Gie, ti eis quella che has detg che jeu stoppi bandunar vossa tiara.

Derschadra:
Has Ti buca num Anton Pondjab?
Fugitiv:
Bein, quei ei miu num. E Pondjab vul dir en nies lungatg "Retg dil sulegl."
Derschadra
Anton, jeu astgel buca dir ei. (Da bass dend in cedel ad Anton.) Mo va leu e leu.Tier tala

e tala adressa ed els vegnan ad impedir che ti stoppies emigrar avon che las

relazius politicas en tia tiara ein senormalisadas.---
Fugitiv:
 Derschadra, astgel jeu dumandar enzatgei.
Derschadra:
Gie, secapescha.
Fugitiv:
Co has ti num?
Derschadra:
Simona da Cirena.

VI. Staziun
Veronica porscha a Jesus il sudari
LA FATSCHA

Fugitiv:
Mellis fatschas miran sin mei sche jeu mon per las vias e mazzel il temps. Fatschas

cun scret las marveglias lien. Fatschas cun scret cumpassiun lien. Fatschas cun

scret ortgadad lien. Fatschas cun tratgs sadistics. Fatschas plein garmaschia.

Fatschas che dian: Tgei, tgei fas ti cheu? Daco maglias ord nies pursepen?

Daco, pertgei dein nus daners e resti a ti? Nus che luvrein giu il dies e pervesein

S-MANE 4-1_Ina via dalla crusch_(sr) y


4

smarschanaglia?

Mo saveis con bugen che jeu luvrass e less demussar ina cuntraprestaziun. Jeu

hai era in tgau ed hai mauns che fagessen emporta buca tgei lavur.Mo vus, vus

scumandeis a mi da luvrar.

Daco?

Jeu sai buc.

Musica circa ina minuta.

VII. Staziun
Jesus croda la secunda gada sut la crusch
LA FLEIVLEZIA

Derschadra:
Jeu sun ina dunna. Esser ina dunna ei schon endretg. Mo cu ei va propi per

la groma. Lu dian ei ch' ei drovi umens.

Jeu hai mia lavur, mia cunzina e mia paga.

Jeu stuess exequir decisiuns pridas alla meisa verda nua che dunnas ed umens

sesan e sezuppan davos las leschas.

E quellas sai jeu buca coordinar cun mia cunscienzia. Igl ei leschas fatgas ier

che valan buca pli per oz. Ina lescha sa esser ina gronda malgiustia. Ed jeu stoi

luvrar cun leschas ed exequir leschas nunhumanas. Mintgaton pos jeu buca.

Jeu fetsch tut per untgir la lescha.

Ei quei mia fleivlezia ni mia fermezia?

VIII. Staziun
LAS LARMAS
Jesus entaupa las dunnauns
Quella scena tematisescha ina dallas pli grondas barbarias che succeda di per di en las tiaras numnadas ed en autras.
Il mund civilisau sa da quei, mo quescha.  Alla fin dil giugei aschuntau in artechel ord LA QUOTIDIANA per
orientaziun dalla reschia e dallas/dils giugadurAs.

(Sin tribuna ein 6-7 mattatschas da ca. 12-16 onns presentas. Ellas portan in tschupi. Allas fin dalla
scena vegnan ellas anavon e deponan il tschupi giun plaun.)

Plidader:
Jeu vesel leu ella Africa dil vest per exempel a Ghana, a Siera Leone a Guinea,

ni ella Egipta, en ad Irak, Giordania, Siria, ella Australia ed ella America dil

sid mellis e mellis mattatschas veglias sco nossas premcommunicantas ni sco

nossas confirmandas che vegnan maltractadas a moda bestiala. Dunnas veglias

taglian e staglian igl organ sexual primar extetriur da quellas mattatschas

a moda nundetg brutala, senza dierma e senza desinfecziun. Mellis buobettas

mieran en consquenza d' infecziuns. Ord las restontas vulan ei far nuot auter

che maschinas da parturir e sclavas dils umens. Ed ei numnan quella barbaria

in usit religius e social che mondi tier a nus nuot.

S-MANE 4-1_Ina via dalla crusch_(sr) y


5

Jeu audel la vusch dil teolog muslim, expert dil coran,che accentuescha

detschartamein ch' ei detti negliu el coran in avis che giustificassi talas

torturas. En nossas tiaras civilisadas ein ins informaus bein avunda. Mo ins

quescha.

Ins quescha sut il pretext da buca vuler semischedar en lur usits.

Ins fa cun ils potentats e dictaturs che regian leu contracts da mercanzia e

projects da svilup. Ins pumpa viaden milliuns en da quellas tiaras, mo mai ch'

ins fagess la cundiziun: Agid dat ei mo lu, sche talas barbarias vegnan

scumandadas, dismessas e castigiadas cun tutta rigurusadad en num dils dretgs

humans.

Nus havessen las cartas enta maun, mo nus cuschein.

Jesus, consolescha quellas paupras mattatschas che ston aunc suffrir ditg avon

che nus interprendeien pass decisivs.

Mintga product tecnic sco radio, televisiun, video, mintga bubronda

industrialisada han ins derasau entochen en ils encardens ils pli allontanai dil

mund. Quei san ins far e controllar mintga detagl dalla fiera. Quei rabetscha

daners.

Mo far ina fin cun talas barbarias, gliez sappien ins buca. Quei seigi buca

realisabel e controllabel.

IX. Staziun
LA PUORLA
Jesus croda per la tiarza gada sut la crusch

Plidader(ra):
La via dalla crusch ha quitordisch staziuns, duas gadas siat.

Ella novavla staziun croda Jesus la tiarza gada sut la crusch. El sa che

siu viadi ei aunc buca finius, mo el po buca pli, el dat afuns ella puorla

dalla via. Mo el sevila buca cun siu destin.

El sto ir la via dil pitir. El sa che siu pitir ei fortificaziun per la carstgaunadad.

Con savens stuein nus pitir, per nossa cuolpa ni per cuolpa dils auters?

E con pli tgunsch mass ei sche nus encuressen buca ina cuolpa cu nus stuein

pitir, ni tier nus ni tier ils auters?Sche nus fussen ferms el pitir ed unfressen

nies pitir per in bien intent. La pagaglia fuss ina grondezia interna ch' ins sa

mantener entochen la davosa fladada e sur lezza ora.

Musica circa ina minuta.

S-MANE 4-1_Ina via dalla crusch_(sr) y


6
X. Staziun
IL VESTGIU
Jesus vegn privaus da sia vestgadira

Plidader(ra):
Nus vivevan els uauls da Borneo. Entiras famiglias en pasch e perinadad.

Barbarias da nos antenats havein nus era saviu dismetter. Tier nus haveva

mintga crap, mintga dutg, mintga plonta, mintga animal ina olma che nus

respectavan. Ils uauls devan a nus tut quei che nus duvravan e nus prendevan

era mo ton.

Lu ein ils concerns dalla industria arrivai tier nus. Els ei sepatrunai da nos

uauls ed han scatschau nus agl ur digl uaul en urbanisaziuns cun massa casas

ch' ei han construiu per nus. Ei han dau lavur e gudogn a nus, ei han mussau a

nus da consumar pli che quei che nus duvrein. Els destrueschan nos uauls Els

vendan vestgadira a nus, mo ei han privau nus da nossa olma.

XI. Staziun
LAS GUOTAS
Jesus vegn enguttaus vid la crusch

Plidader(ra):
Jesus vegn enguttaus vid la crusch. Cu negins arguments verbals encunter Jesus

han tunschiu, han ei duvrau la violenza. Ei han clamau en agid la pussonza dil

stadi, e Pilatus ha buca vuliu sebarschar ils mauns. Tgei emporta ei che quei

Nazaren mondi alla mort. Jeu stoi s' arranschar cun igl imperatur. Ed igl imperatur

vegn segir ad esser engrazieivels a mi che jeu hai dismess in tal revoluzzer. Forsa

vegn jeu remuneraus per mia sentenzia. E per pagaglia obtegnel jeu in post che dat

a mi aunc dapli pussonza e respect. - Guotas che perforan tiu tgierp, tiu cor, tia

olma fan mal. Ei drova nuota adina guotas da fier. Plaids maligns e malvugli

tonschan era. Semischedar en ils fatgs dils auters cun scafferlems che fan mo donn

tonscha era. Vuler stuppar ad enzatgi la bucca ina gada per adina tonscha era. Far

empaglia els mieds da massa tonscha era. Mazzament psichic tonscha era

Il capo eis ei che ti vegnies enguttaus e sappies buca sedustar pli.

XII. Staziun
LA CAREZIA
Jesus miera vid la crusch

Plidader(ra):
Jesus miera vid la crusch. Jesus che era Fegl da Diu ha pitiu sco carstgaun. Sco

carstgaun ha el giu da sentir l' anguoscha dalla mort. Mo el ei staus obedeivels a

sia missiun entochen alla davosa fladada.

Lu ha el enclinau il tgau ed ei spartius. - Mira in affon pign che sedurmenta, el ei

staunchels dil barhar e siara ils egls en pasch. El savess buca far quei, sch' el

sentess buca ch' enzatgi, buns geniturs, vers ni enstagl, vèglian sur dad el. Ils Grecs

schevan che la sien seigi la sora dalla mort.

S-MANE 4-1_Ina via dalla crusch_(sr) y


7

Sco ti sededestas ord in sien quietont e saun, aschia vegnas ti era a sedestadar

ord la mort. Lu quentan tias bunas ovras, seigien ellas aunc aschi mudestas. Tia

buna veglia e tiu sestentar per il bien. Records ed ovras dallas qualas tut che

tschontscha vegnan relativai..

Musica circa ina minuta.

XIII. Staziun
LAS DOLURS DALLA MUMMA
Jesus vegn prius giud la crusch

Plidader(ra):
Nus stein avon ina bara. La mumma bragia per siu fegl che ha stuiu bandunar

quest mund avon che ella. Il ritus da sepultura ei daus. Igl ei plaids da confiert

che valan per mintga defuncta e mintga defunct. Tuttina sto scadin carstgaun

che resta anavos vegnir a fin cun la mort d' in carstgaun che ha stuiu murir avon

che el sez fuss vegnius en roda.Contas e cons che pliran: Pertgei ha quel ni quella

stuiu ir avon che jeu? Ei havevan gie aunc lur veta avon els.

XIV. Staziun
LA FOSSA
Il tgierp da Jesus vegn mess en fossa

Derschadra:
Anton Pondjab, ti eis aunc adina cheu. Bravo. Sas buca che jeu hai senteziau tei

ella emprema staziun da bandunar nossa tiara. - E che jeu hai cun agid da bunas

amitgas ed amitgs possibilitau a ti da tuttina star cheu tier nus. Ils motivs che ein

stai decisivs enconuschas ti.
Fugitiv:
Tgei patratgas ti dalla mort da Jesus? Sas ti dir ei?
Derschadra:
La mort da Jesus, .....la mort da Jesus..., quei ei in eveniment biblic. Era sch' ei dat

fontaunas historicas che cumproveschan che Jesus seigi vegnius crucifigaus.

L' entira via dalla crusch da Jesus sco ella ei descretta sto fascinar mintga

carstgaun.

Aschi schetg sco nus applichein nossas leschas,  aschi schetgamein s' avischinein

nus magari alla mort da Jesus.
Fugitiv:
Jesus ha cun sia mort dau curascha a tutta carstgaunadad da mirar els egls alla

mort. Schegie aunc giuvens, haveva el ina veta cumplenida davos el.

Jeu hai giu cheu tier vus bia temps da leger. Ed enzanua hai jeu ligiu la

construcziun: Il sulegl da vossa veta vegn a levar sur vossa fossa.

Cons carstgauns ein vegni sentenziai malgestamein alla mort? Schizun en num da

Jesus. Da tgei vart manegias che Jesus seigi staus? La mort da Jesus? Tgei misteri.

Quei misteri savein nus buca exprimer mo cun nies tschurvi.

S-MANE 4-1_Ina via dalla crusch_(sr) y


8
Detg quels plaids, bandunan la derschadra ed il fugitiv il plaz da giug. In va dretg e l' auter
seniester. Ei vegn stgir en baselgia. Sin la tenda cumpara igl emprem il plaid "Epilog"
lu il plaid "La levada" La baselgia vegn illuminada.

Musica pascala
F i n

951229
 annexa

S-MANE 4-1_Ina via dalla crusch_(sr) y


9
Las mutilaziuns dils organs sexuals feminins

(T84/nh) En la 'Via dalla crusch' che la Tribuna 84 presenta  quels dis vegn ei tematisau
quellas mutilaziuns ella 8avla staziun (Jesus entaupa las dunnas che bragian).
La mutilaziun dils organs sexuals feminins ei in usit barbar che vegn practicaus
en biaras tiaras dil sid, surtut ella Africa ed ella Asia, mo era ella Australia ed ell'
America dil sid. En las tiaras 'civilisadas' san ins bein avunda da quellas barbarias,
mo ei vegn interpriu aunc bia memia pauc encunter.

Ina procedura barbara
La mutilaziun dils organs sexuals feminins (mutilare lat. struptgar, stagliar) ensiara il suandont
proceder. En las tiaras concernentas vegn la vagina dallas mattaschas stagliada a moda bestiala. Quei
daventa tut tenor tiara ella vegliadetgna denter circa 4 e 14 onns. Stagliada vegn sco detg la vagina, e
per regla vegn la clitoris allontanada, e las levzas da tuorp, las pintgas e las grondas smuttadas.
Lu vegn ei infibulau (ina clavella ni enzatgei semegliont vegn catschada ella vagina) e lu cusiu.
Alla fin resta ei pauc auter ch' ina ruosnetta per schar sortir igl urin ed il saung da menstruaziun. La
"notg da nozzas" vegn ei lu discusiu e la dunna che ei privada da tut sentir sexual ella regiun dalla
vagina daventa object da submissiun digl um. - Suenter ina eventuala naschientscha, vegn ei puspei
cusiu, sch' ins vul buca producir cun quella dunna in ulteriur affon. (Ei regia gie la poligamia.).
Aschia ha ina dunna africana plirau:" Ei cusan e discusan sco sch' ins fuss in toc teila."

Quella procedura barbara vid las mattatschas vegn interprida da dunnas pli veglias. Tut daventa cun
cuntials primitvs, senza desinfecziun e secapescha senza dierma. Ins sa s'imaginar
tgei terriblas dolurs che quellas giuvnettas ston suffierer, e biaras mieran per consequenza dad
infecziuns.

Daco quellas proceduras
Igl origin da quei process bestial ei d' encurir en diversas fontaunas. D' ina vart vulan ins privar la
dunna da tut sentiment sexual per ch' ella stetti fideivla agl um. Auters pretendan ch' il Coran
perscrivi quei, mo experts muslims dil Coran attestan ch' ins anfli negliu el Coran in passus che
pretendi ni giustificassi talas barbarias. Lu ein era las cardientschas blauas cheu: Giuvnas, allas
qualas ins allontaneschi buca la clitoris daventien tips masculins etc.etc. Tut quels arguments
fasierlis ein accumpignai dad ina surpurziun d' ignoranza.
Biars geniturs sepresentan en dolur e tristezia cun lur feglias a quella procedura che ha normalmein
liug en ina tenda. Ils geniturs spetgan ordado ed audan il grir e plirar desperau da lur feglias. Ellas
cloman ils geniturs e san buca capir che lezs vegnan buca en agid. Mo bab e mumma  ughegian buca
da far opposiziun. Ils usits camondan quei, e per ina giuvna buca staglida savess ei daventar
problematic da far in contract da lètg. Vul ins far fin cun talas nunhumanitads, ston ins far igl
emprem bia lavur da basa. Igl ei necessari da far clar ensemen cun la glieud scolada dallas tiaras
concernetas (luvreras socialas, tgirunzas, miedias e miedis etc.) che quellas proceduras seigien
absurdas. Lu eis ei era da procurar per in meglier beinstar social - la finala ei la lavur da stagliar ina
entrada beinvegnida per las femnas che fan quella lavur.

Tgei interprendein nus en Svizra?
Ils 25 da november 1994 havein nus scret ina brev a cusseglier naziunal dr. Dumeni Columberg

S-MANE 4-1_Ina via dalla crusch_(sr) y


10
e dumandau el sch' enzatgi dils gremis politics en Svizra prendi insumma notizia da quellas
horribladads e menziunau ch' ins stuessi far pressiun sin quellas tiaras, cu ei setracta da projects
d'agid ni da cunvenziuns bilateralas. Otg dis pli tard havein nus retschiert sia risposta. El ha tarmess
impurtontas informaziuns da basa che han rendiu fetg buns survetschs a nus ed el ha avisau nus alla
Cumissiun federala per damondas da dunnnas, presidiada cussegliera naziunala
Judith Stamm. Las autoritads politicas fan lur pusseivel en quella direcziun. Plinavon havein nus
contactau la unicef a Turitg ed era da leu essan nus vegni survi gentilmein cun informaziuns. Il facit
positiv: Ton las autoritads politicas sco era las instituziuns per ils dretgs humans serendan fetg bein
quen da quella problematica. Ei vesan denton ei sco ina da biaras damondas. Ei vulan concentrar las
acziuns, e nus essan sedecidi da clamar en memoria quellas brutalitads. Ina part dil recav schuber
ord las entradas da nies giug va alla organisaziun dalla unicef che fa fetg buna lavur sin quei camp.
Sch' enzatgi less s'informar pli detagliadamein davart las practicas da mutilaziun, anflan el ella
biblioteca populara da Mustér material cuntinuont.

Speronza

"Jeu havess mai saviu s'imaginar quei. Quei fuva usit tier nus. Ed ussa ei quei finiu. Ei staglian
(excisan) buca pli." En ina regiun dalla Africa eis ei vegniu organisau ina fiasta populara, nua che tut
ils cuntials che las dunnas veglias duvravan per l'excisiun ein vegni satrai. Il cumbat dil mund dil
vest (ni dil nord) encunter quels rituals drova bia pazienzia, mo empermetta bia. Quei che nus dalla
T84 fagein denter auter cun nossa acziun, ei in fav en in lag. Mo mintga acziun encunter las
mutilaziuns ei impurtonta, ch' ei seigi lu tier nus ni enzaua auter si mund. Potentats e buns menaders
da quellas tiaras savessen scumandar quellas proceduras, mo ei fan buca ei, perquei ch'igl ei in tabu e
sco persuna dalla politica astgan ins gie buca sefar malvesi.

______________________________________________________________

S-MANE 4-1_Ina via dalla crusch_(sr) y


S-MARY 1-1_Miu bien amitg Harvey


2

Toc Original engles 1952: Mary Chase
Translatau el tudestg: Alfred Polgar
Translatau en romontsch: Marcus Brunner
Durada: Ca. 100 minutas
Rollas: 11  6 umens / 5 dunnas

Act 1

(0-9)

(10-32)

Rollas

szena 1

szena 2

Total Act 1

Mary Lou

  42

   42
Louise Simmons
  52

   36

   88
Elwood

    9

   75

   84
Mrs. Chaplin            14

   14
Ruth Kelly

   62

   62
Mr. Wilson

   13

   13
Dr. Anderson

 107

 107
Dr. Chumley

   20

   20
Mrs.Betty Chumley

   45

   45

Act 2
(32-45)

(46-56)

Total Act 2

Mary Lou

  53

   53
Mr.Gaffney
  51

   51
Louise Simmons
  51

   51
Mr. Wilson

  22

   45

   77
Dr. Chumley
  35

     2

   37
Elwood

    1

   52

   53
Ruth Kelly

   24

   24
Dr. Anderson

   45

   45

Act 3

(57-71)

Total Act 3

Dr. Chumley
  70

   70
Mr. Wilson
  15

   15
Mr. Gaffney
  26

   26
Mary Lou

  19

   19
Dr. Anderson
  10

   10
Ruth Kelly

    3

     3
Louise Simmons
  49

   49
Elwood

  56

   56
E.F. Lofgreen
  17

   17

S-MARY 1-1_Miu bien amitg Harvey


3

Total:

Elwood P. Down: Vesa la lieur, onns 47

Engaschis 193

Mrs. Louise Simmons, onns 45, sora dad Elwood, vieua
Engaschis 188

Mary Lou: La feglia da Louise

Engaschis 114

Mr. Gaffney, Advocat dils Downs

Engaschis   77

Dr. William R. Chumley, Chef Psichiater

Engaschis 127

Betty Chumley, sia dunna

Engaschis   45

Dr. Lyman Anderson, Psichiater, 28 onns

Engaschis  162

Ruth Kelly, Sora el sanatorium da Dr. Chumley

Engaschis    99

Mr.Wilson, Emploiau dil Sanatorium

Engaschis    60

Mrs. Chaplin, hosp dils Downs

Engaschis    14

E. J. Lofgreen, chauffer da taxi

Engaschis    17

Temps : Presents

Liug : In pign marcau ell’america

Il toc entscheiva cuort suenter gentar e cuoza tochen mesanotg.

Las scenas 1 e 3 giogan ella biblioteca dalla casa veglia dils Downs.

Las scenas 2,4 e 5 giogan ella stanza da recepziun dil sanatorium da Dr. Chumley.

S-MARY 1-1_Miu bien amitg Harvey


4

Emprem act

1. Scena

Temps: Cuort suenter gentar, in di da primavera

Scena : La biblioteca dalla casa paterna dils Downs. Ina stanza cun regals e
cudischs, mobilias veglias e grevas. Tgei che croda si il pli fetg en quella stanza ei in
maletg dad ieli che penda sur il cheminé (vid la preit seniastra) Igl ei in portrait d’ina
femna pli veglia cun ina liunga e satella fatscha. Dretg, in esch dubel (omisduas
portas ein ussa aviartas) Ella meina el zulèr e silsuenter ella sala davos (tala ei buca
vesibla)Sin ina meisa dalla vart seniastra sesanfla in telefon. Quest suentermiezdi
porscha la combra ina vesta festiva ; Schalas d’argien cun fluras da primavera sin las
meisas. Dalla sala aud’ins tuns d’ina vusch feminina che conta tut falliu : « Ei dian a
mi farfalla »

(Il telefon stgalina e Mary pren giu).

Mary: Mrs. Simmons? Quei ei mia mumma, denton vein nus hosps oz suentermiezdi.
Tgi vul tschintschar cun ella? (Ussa tschontscha ella cun pli bia respect) Oh,
spitgei in mument, mo in pign mument. (va tier igl esch-zulèr e cloma)
Psst…mumma. (catscha il tgau pli fetg dad esch o) Pssst….mumma.

(il cant cuoza vinavon)

Mary :Psst…….psst

Louise : (entra viaden sussurond) « Ei dian a mi farfalla…pintga, fina tschitta » Gie,
    Mary ?

Mary : Telefon.

Louise : (semeina per ir puspei) Oh na ! Buc ussa cun tonta glieud cheu. Di che jeu
    seigi occupada.

Mary : Denton mumma, igl ei la redactura dalla gasetta « La vusch dalla sera ».

Louise : (semeina) Ah, quei ei impurtont. (drezza sia frisura e va al telefon,
    tschontscha cun vusch dultscha) Louise Simmons. Bien di, Miss Ellerbe.
    Gie, in pign concert pils commembers dil forum dalla mesjamna. Saveis,
    mia mumma (muossa sil maletg) Marcella P. Down semetteva en fetg per la
    cultura. Ina pioniera. Ella ei vegnida cheu sco affon cun ina bena da
    biestga, ed ha fundau il forum dalla mesjamna. (si per Mary, la quala che
    mira digl esch o per far stem tgei che marscha en sala) Cons eisi, has

Mary : 75, minimum.

Louise : (El telefon) 75. La Miss Tewsberry ei la solista, e la Miss Wilda Mc. Curry
               accumpogna ella.

S-MARY 1-1_Miu bien amitg Harvey